CELEX: 
Language: lt
Date: 2019-03-11 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2017/1369 papildomas buitinių indaplovių energijos vartojimo efektyvumo ženklinimo nuostatomis ir panaikinamas Komisijos deleguotasis reglamentas (ES) Nr. 1059/2010

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Teisinis ir politinis pasiūlymo kontekstas
            
            
               Ekologinio projektavimo pagrindų direktyvoje (Europos Parlamento ir Tarybos direktyvoje 2009/125/EB
                  1
               ) reikalaujama, kad su energija susijusių gaminių gamintojai padidintų savo gaminių aplinkosauginį veiksmingumą, laikydamiesi:
            
            
               –būtinųjų energijos vartojimo efektyvumo reikalavimų ir
            
            
               –kitų aplinkos apsaugos kriterijų, pvz., dėl vandens suvartojimo, teršalų išmetimo lygių arba tam tikrų komponentų mažiausio patvarumo.
            
            
               Prieš pateikdamas gaminį rinkai, gamintojas turi įvertinti gaminio atitiktį, siekdamas užtikrinti, kad būtų laikomasi visų reikalavimų. 
            
            
               Reglamentu dėl energijos vartojimo efektyvumo ženklinimo sistemos (Europos Parlamento ir Tarybos reglamentu (ES) 2017/1369
                  2
               ) nustatyta tikslios, aktualios ir palyginamos informacijos apie su energija susijusių gaminių suvartojamos energijos kiekį ir kitos aplinkosauginės informacijos teikimo sistema. Dėl to vartotojams lengviau pasirinkti efektyviau išteklius naudojančius gaminius. Reglamentas papildo Ekologinio projektavimo pagrindų direktyvą, galutiniams vartotojams suteikdamas galimybę atskirti geresnių veikimo savybių gaminius pagal A–G (žalios–raudonos spalvos) skalę. Energijos vartojimo efektyvumo etiketę atpažįsta ir ja naudojasi 85 proc. europiečių. Teisės aktų sistema kuriama atsižvelgiant į bendrą šių dviejų teisės aktų poveikį.
            
            
               Ekologinio projektavimo ir energijos vartojimo efektyvumo ženklinimo sistema yra pagrindinės priemonės, kurios užtikrina didesnį energijos vartojimo efektyvumą Europoje, visų pirma padėdamos įgyvendinti: i) Energetikos sąjungos pagrindų strategiją ir ii) stipresnės ir sąžiningesnės vidaus rinkos, turinčios stipresnę pramonės bazę, prioritetą. Pirma, sistema skatina pramonę didinti gaminių energijos vartojimo efektyvumą ir pašalina iš rinkos prasčiausių veikimo savybių gaminius. Antra, ji padeda vartotojams ir įmonėms sumažinti savo sąskaitas už energiją. Tai palaiko konkurencingumą ir inovacijas pramonės ir paslaugų sektoriuose. Trečia, ji užtikrina, kad už produktų pateikimą ES rinkai atsakingi gamintojai ir importuotojai turėtų laikytis tik vieno visoje ES taikomo taisyklių rinkinio.
            
            
               Šios dvi priemonės yra pagrindiniai Sąjungos politikos, susijusios su didesnio energijos vartojimo efektyvumo ir ekologiškesnių gaminių pateikimu rinkai arba jų naudojimu Europos ekonominėje erdvėje (EEE), komponentai. Tai yra priemonės 2020 m. ir 2030 m. energijos taupymo tikslams pasiekti, o jas įgyvendinti padeda dabartinis (2016–2019 m.) ekologinio projektavimo darbo planas. Taip pat tikimasi, kad jos reikšmingai prisidės prie perėjimo prie didesnio masto žiedinės ekonomikos, kaip nurodyta 2015 m. žiedinės ekonomikos veiksmų plane
                  3
               . Be to, Reglamento (ES) 2017/1369 įgyvendinimas padės siekti ES tikslo iki 2020 m. sumažinti šiltnamio efektą sukeliančių dujų kiekį ne mažiau kaip 20 proc., o iki 2030 m. – ne mažiau kaip 40 proc. 
            
            
               Buitinių indaplovių ženklinimo energijos vartojimo efektyvumo etikete reikalavimai nustatyti Komisijos deleguotajame reglamente (ES) Nr. 1059/2010
                  4
               . To reglamento 7 straipsnyje nustatyta, kad iki 2014 m. gruodžio mėn. Komisija turėtų jį persvarstyti, atsižvelgdama į technologinę pažangą, ir visų pirma įvertinti V priede nustatytas leidžiamąsias patikros nuokrypas.
            
            
               Be to, indaplovės 2016–2019 m. ekologinio projektavimo darbo plane buvo priskirtos prie prioritetinių gaminių, kurių reikalavimus reikia persvarstyti. Indaplovės taip pat yra viena iš Reglamento (ES) 2017/1369 11 straipsnio 5 dalies b punkte išvardytų gaminių grupių, dėl kurių Komisija iki 2018 m. lapkričio 2 d. turėtų priimti deleguotąjį aktą, kuriuo nustatoma pakeistos skalės etiketė; Keičiant etiketės skalę, dabartinį energijos vartojimo efektyvumo klasių intervalą nuo A+++ iki G reikėtų pakeisti į intervalą nuo A iki G. 
            
            
               Pagal Reglamento (ES) 2017/1369 11 straipsnio 8 dalį, kai nustatoma pakeistos skalės etiketė, nė vieno gaminio neturėtų būti tikimasi priskirti A energijos vartojimo efektyvumo klasei. Numatoma, kad tam, jog būtų priskirti tai klasei, daugumai modelių prireiks ne mažiau kaip 10 metų.
            
            
               Bendrosios aplinkybės
            
            
               Europos Sąjungoje buitinės indaplovės plačiai naudojamos. Apskaičiuota, kad buitinę indaplovę turi vidutiniškai 44 proc. ES namų ūkių (96 mln. vienetų). 2015 m. duomenimis, per metus indaplovės suvartojo apie 31 TWh elektros energijos ir 317 mln. m3 vandens. Jei šiems gaminiams nebus nustatyta naujų specialių priemonių, numatoma, kad iki 2030 m. ES bendras indaplovių suvartojamos elektros energijos kiekis pasieks apie 40 TWh per metus, o tai atitinka maždaug 15 mln. tonų CO2 ekv. 
            
            
               Yra ekonomiškai efektyvių būdų sumažinti buitinių indaplovių suvartojamos energijos kiekį ir su jų naudojimu susijusį išmetamų teršalų kiekį labiau, nei tai būtų padaryta pagal įprastinės veiklos scenarijų.
            
            
               Pagrindinės priežastys, dėl kurių šie rezultatai nėra pasiekti, yra rinkos negebėjimas: 
            
            
               –užtikrinti geresnę bandymams naudojamos (gamintojų optimizuotos) standartinės programos ir vartotojų faktiškai naudojamų kitų plovimo programų dermę; 
            
            
               –padėti vartotojams priimti pagrįstus sprendimus – gaminį įsigyti atsižvelgiant į gyvavimo ciklo sąnaudas, o ne į pirkinio kainą (informacijos asimetrija), ir 
            
         
         
            
               –teikti informaciją ir skatinti remontuoti prietaisus ir tinkamai juos pašalinti pasibaigus naudojimo etapui. 
            
            
               Todėl dažnai neįgyvendinami galimi ekonomiškai efektyvūs patobulinimai, kurie būtų naudingi galutiniam naudotojui.
            
            
               Persvarstant Reglamente (ES) Nr. 1059/2010 nustatytus buitinių indaplovių reikalavimus siekiama paskatinti pokyčius rinkoje ir optimizuoti prietaisus, nesumažinant pastaraisiais metais didėjančio indaplovių skaičiaus ES rinkoje. Taip pat siekiama pakeisti etiketės skalę pagal Reglamentą (ES) 2017/1369.
            
            
               Manoma, kad dėl siūlomo persvarstymo iki 2030 m. bendras šių gaminių suvartojamos energijos kiekis visoje ES, palyginti su įprastinės veiklos scenarijumi, sumažėtų apie 2,1 TWh per metus ir tai atitiktų išmetamų šiltnamio efektą sukeliančios dujų kiekio sumažėjimą 0,7 Mt CO2 ekv. per metus, o suvartojamo vandens kiekio sumažėjimas siektų iki 16 mln. m3 per metus. Tai sudaro 0,14 proc. ES užsibrėžto tikslo iki 2030 m. padidinti energijos vartojimo efektyvumą ir 0,07 proc. ES tikslo iki 2030 m sumažinti išmetamą ŠESD kiekį. Taip pat tikimasi, kad persvarstyti reikalavimai padės siekti žiedinės ekonomikos tikslų, visų pirma, užtikrinus prieigą prie reikiamos informacijos ir galimybę įsigyti atsarginių dalių, bus lengviau atlikti remontą ir utilizuoti nebetinkamus naudoti prietaisus. Be to, ateityje gali būti nustatytas tinkamumo remontuoti įvertinimas balais, šiuo metu ši galimybės nagrinėjama.
            
            
               Galiojantys ES ir trečiųjų šalių teisės aktai ir standartai 
            
            
               Be Ekologinio projektavimo pagrindų direktyvos ir Energijos vartojimo efektyvumo ženklinimo reglamento, buitinėms indaplovėms taikomi šie teisės aktai:
            
            
               –Komisijos reglamentas (EB) Nr. 1275/2008
                  5
                dėl budėjimo režimu veikiančios ir išjungtos įrangos elektros energijos suvartojimo;
            
            
               –Europos Parlamento ir Tarybos direktyva 2014/35/ES
                  6
                dėl tam tikrose įtampos ribose skirtos naudoti elektros įrangos;
            
            
               –Europos Parlamento ir Tarybos direktyva 2014/53/ES
                  7
                dėl radijo įrangos;
            
            
               –Europos Parlamento ir Tarybos direktyva 2014/30/ES
                  8
                dėl elektromagnetinio suderinamumo;
            
            
               –Europos Parlamento ir Tarybos direktyva 2012/19/ES
                  9
                dėl elektros ir elektroninės įrangos atliekų;
            
            
               –Europos Parlamento ir Tarybos direktyva 2011/65/ES
                  10
                dėl tam tikrų pavojingų medžiagų naudojimo elektros ir elektroninėje įrangoje apribojimo.
            
            
               Be to, pastaraisiais metais teisės aktus dėl šių gaminių priėmė daugelis pasaulio šalių (pvz., JAV, Japonija, Australija, Kinija, Brazilija arba Meksika). 
            
            
               Indaplovių veiksmingumas tikrinamas pagal standartus EN 50242 ir EN 60436. Šiuo metu CENELEC derina galiojančius matavimo standartus, kad būtų pašalintas atotrūkis tarp realiomis sąlygomis vartotojų naudojamos plovimo programos ir pagal dabartinį standartizuotą bandymą nustatomo veiksmingumo. Tuo tikslu bus patvirtinta nauja bandymo apkrova, apimanti didesnę formų ir medžiagų įvairovę, plovimo ir džiovinimo veiksmingumo bendro vertinimo procedūra, naujas ploviklio etalonas, automatinių programų ir skalavimo veiksmingumo bandymo procedūros. Derinant standartus gerokai pasistūmėta į priekį ir labai tikėtina, kad tuo metu, kai bus pradėtas taikyti deleguotasis aktas dėl energijos vartojimo efektyvumo ženklinimo, jie bus parengti.
            
            
               2.KONSULTACIJOS PRIEŠ PRIIMANT AKTĄ
            
            
               2.1. Peržiūros tyrimas ir konsultacijos su suinteresuotosiomis šalimis 
            
            
               Siekiant peržiūrėti ekologinio projektavimo ir energijos vartojimo efektyvumo ženklinimo reglamentus 2014 m. pradėtas peržiūros tyrimas
                  11
               , o 2017 m. birželio mėn. paskelbta jo galutinė ataskaita. Atliekant tyrimą taikyta su energija susijusių gaminių ekologinio projektavimo metodika (MEErP)
                  12
               . Tyrimą sudarė suinteresuotųjų šalių apklausa, 2015 m. įvykę du suinteresuotųjų šalių susitikimai ir 2016 m. surengtas internetinis seminaras. Jame dalyvavo maždaug 140 suinteresuotųjų šalių. 
            
            
               Peržiūros tyrimas apėmė buitines indaploves, kurios patenka į minėtų teisės aktų taikymo sritį. Atlikta techninė, aplinkosauginė ir ekonominė analizė įvertinant poreikį atnaujinti šiems gaminiams taikomus reikalavimus ir apsvarstyti politikos galimybes. Tai buvo padaryta pagal reglamentų peržiūros nuostatą ir atsižvelgiant į Ekologinio projektavimo direktyvą bei Energijos vartojimo efektyvumo ženklinimo reglamentą.
            
            
               Peržiūros tyrimas surengtas kaip viešas procesas, kuriame savo nuomonę išsakė suinteresuotosios šalys, įskaitant gamintojus ir jų asociacijas, nevyriausybines aplinkos apsaugos organizacijas, vartotojų organizacijas ir valstybių narių atstovus. Tyrimui buvo naudojama specialioji interneto svetainė ir keitimosi informacija platforma (BATIS), kurioje buvo reguliariai skelbiami tarpiniai rezultatai ir kita susijusi medžiaga, kad suinteresuotosios šalys galėtų laiku su ja susipažinti ir pateikti savo pastabas. Dokumentai tebėra tyrimo svetainėje, juos galima parsisiųsti ir dėl jų pateikti pastabų. Atliekant tyrimą įvyko du ekspertų posėdžiai, 2015 m. birželio 23 d. Sevilijoje ir 2015 m. lapkričio 17 d. Briuselyje, o 2016 m. spalio 7 d. buvo surengtas internetinis seminaras. Šių posėdžių protokolai pateikti tyrimo svetainėje. 
            
            
               2.2. Darbiniai dokumentai ir Konsultacijų forumas
            
         
         
            
               Komisijos padaliniai parengė du ekologinio projektavimo ir energijos vartojimo efektyvumo ženklinimo reikalavimų darbinius dokumentus, grindžiamus peržiūros tyrimo rezultatais. Darbiniai dokumentai buvo išplatinti Konsultacijų forumo nariams ir nusiųsti susipažinti Europos Parlamento Aplinkos (ENVI) komiteto ir Pramonės (ITRE) komiteto sekretoriatui. Pagal Ekologinio projektavimo direktyvos 18 straipsnį ir Reglamento (ES) 2017/1369 14 straipsnį Konsultacijų forume proporcingai atstovaujamos valstybės narės, pramonės asociacijos ir nevyriausybinės organizacijos.
            
            
               Darbiniai dokumentai buvo aptarti 2017 m. gruodžio 19 d. Ekologinio projektavimo konsultacijų forumo posėdyje. Komisijos padaliniai prieš Konsultacijų forumą ir po jo gavo ir išanalizavo daugiau nei 20 pozicijos dokumentų. 
            
            
               2.3. Konsultacijų su suinteresuotosiomis šalimis per Konsultacijų forumą ir po jo rezultatai 
            
            
               Pagrindines suinteresuotųjų šalių pastabas dėl svarbiausių darbinių dokumentų aspektų galima apibendrinti taip: 
            
            
               Būtinieji energijos vartojimo efektyvumo reikalavimai pagal ekologinio projektavimo nuostatas
            
            
               Pramonės suinteresuotosios šalys rekomendavo nenustatyti griežtesnių reikalavimų, nei taikoma šiuo metu, nes tai darytų neigiamą poveikį indaplovių įperkamumui ir sulėtintų jų populiarėjimą šalyse, kurių gyventojų pajamos yra mažos. Jos pabrėžė, kad indus plaunant indaplove, net ir tokia, kurios energijos vartojimo efektyvumas yra mažiausias, energijos ir vandens suvartojama mažiau, nei juos plaunant rankomis. Pasak pramonės ekspertų, dabartinė A+ klasė (žemiausia įprasto dydžio indaplovės klasė) jau atitinka mažiausias gyvavimo ciklo sąnaudas (LLCC). Tačiau nevyriausybinės aplinkos apsaugos organizacijos manė, kad Komisijos pasiūlymais siekiama per mažų tikslų, ir paprašė nustatyti griežtesnius reikalavimus antrajame etape. 
            
            
               Energijos vartojimo efektyvumo indekso (EEI) apskaičiavimas
            
            
               Visos suinteresuotosios šalys paprašė, kad didesnių ir mažesnių prietaisų energijos vartojimo efektyvumo indeksas būtų apskaičiuojamas atskirai, nes šiuo metu ekologinio projektavimo reikalavimas ir skaičiavimas neatitinka vienas kito ir, vartotojų organizacijų nuomone, nepagrįstą pranašumą turi didesni prietaisai.
            
            
               Kaip GPGB pripažintina technologija ir energijos vartojimo efektyvumo etikečių perklasifikavimas
            
            
               Suinteresuotų šalių nuomonės išsiskyrė dėl geriausiu prieinamu gamybos būdu (GPGB) laikytinos technologijos rūšies, o pagal naująjį energijos vartojimo efektyvumo ženklinimo reglamentą šis pasirinkimas turėtų didelį poveikį aukščiausių energijos vartojimo efektyvumo klasių lygiui. Kai kurios valstybės narės ir pramonės subjektai mano, kad indaplovės, kurioje įrengtas šilumos siurblys, technologija, negali būti laikoma GPGB, nes mažesnis suvartojamos energijos kiekis nekompensuoja didesnės pirkimo kainos, o rinkoje tokia technologija yra reta. Kitos valstybės narės ir nevyriausybinės aplinkos apsaugos organizacijos mano, kad tai šiuo metu yra geriausia technologija rinkoje ir tai turėtų būti pripažinta.
            
            
               Kalbant apie energijos vartojimo efektyvumo klases, pagal pasiūlymą dauguma šiuo metu naudojamų prietaisų (perklasifikavus) būtų priskirti prie E arba F klasės. Pramonės suinteresuotosios šalys ragino toliau skatinti tobulinti prastesnio efektyvumo prietaisus nustatant siauresnius, nei dabar siūloma, klasių intervalus (apatinėje skalės dalyje).
            
            
               Medžiagų naudojimo efektyvumo reikalavimai
            
            
               Dauguma suinteresuotųjų šalių pritarė siūlomiems reikalavimams dėl dujinių aušalų ir elektros bei elektroninės įrangos išmontavimo žymėjimo, atkreipdamos dėmesį į formuluočių niuansus, ir neturėjo vieningos nuomonės apie Komisijos pasiūlytus reikalavimus dėl atsarginių dalių ir prieigos prie informacijos. Kai kurios valstybės narės mano, kad rinkos priežiūros institucijoms bus sunku užtikrinti šių reikalavimų vykdymą ir kad remonto bei techninės priežiūros informacija turėtų būti prieinama tik leidimus turintiems remontininkams. Pramonės atstovai (ypač gamintojai) sutarė dėl paskutinio klausimo ir palankiau vertino atsarginėms dalims keliamus reikalavimus, jei jie būtų pakeisti deklaracijomis. Aplinkos apsaugos nevyriausybinės organizacijos ir kai kurios valstybės narės pritarė pasiūlymams ir (arba) pateikė didesnio užmojo pasiūlymų.
            
            
               Skleidžiamas triukšmas
            
            
               Kai kurios valstybės narės ir pramonės suinteresuotosios šalys pasiūlė sušvelninti siūlomų triukšmo klasių reikalavimus, o nevyriausybinės vartotojų organizacijos pasiūlė ekologinio projektavimo reikalavimu nustatyti viršutinę skleidžiamo triukšmo ribą siekiant eliminuoti triukšmingiausius prietaisus.
            
            
               Mažos galios veiksena
            
            
               Daugelis suinteresuotųjų šalių manė, kad reikia persvarstyti pasiūlytas nuostatas dėl mažos galios veiksenos: kai kurios formuluotės buvo laikomos pernelyg abstrakčiomis ir nevisiškai suderintomis.
            
            
               2.4. Atviros viešos konsultacijos
            
            
               2018 m. vasario 12 d. – gegužės 7 d. vyko viešos konsultacijos internetu
                  13
                siekiant surinkti suinteresuotųjų šalių nuomones tokiais klausimais, kaip numatomas galimų teisinių priemonių poveikis verslui ir energijos vartojimo tendencijoms.
            
            
               Viešas konsultacijas internetu sudarė bendra ekologinio projektavimo ir energijos vartojimo efektyvumo ženklinimo dalis, o vėliau aptarti su konkrečiais gaminiais – šaldytuvais, indaplovėmis, skalbyklėmis ir skalbyklėmis-džiovyklėmis, televizoriais, elektroniniais vaizduokliais ir apšvietimo prietaisais – susiję klausimai. 
            
         
         
            
               Iš viso gauta 1 230 atsakymų, iš jų 67 proc. –vartotojų ir 19 proc. – įmonių (iš jų tris ketvirtadalius sudarė MVĮ, o ketvirtadalį – didelės įmonės). Nevyriausybinės organizacijos sudarė 6 proc. respondentų, o 7 proc. – kiti respondentai. Nacionalinės ar vietos valdžios institucijos sudarė mažiau nei 1 proc. respondentų, o nacionalinės rinkos priežiūros institucijos – 0,25 proc. 
            
            
               Daugiausiai dalyvių buvo iš Jungtinės Karalystės (41 proc.) ir Vokietijos (26 proc.), antrąją grupę sudarė Austrija, Belgija, Prancūzija, Nyderlandai ir Ispanija, kurios pateikė 17 proc. atsakymų. Devynių kitų valstybių narių atsakymai sudaro dar 9,5 proc., tačiau 12 ES valstybių narių gyventojai apklausoje apskritai nedalyvavo arba jų atsakymų skaičius nežymus. Ne ES respondentų atsakymai sudarė apie 5 proc.
            
            
               Iš 1 230 respondentų 719 (58 proc.) atsakė tik į su apšvietimu susijusius klausimus, tai buvo su apšvietimu teatruose susijusios koordinuotos kampanijos dalis. Manoma, kad tai labai iškreipė atsakymus, ir vertinant kai kuriuos klausimus tik į su apšvietimu susijusius klausimus atsakę respondentai buvo pašalinti iš skaičiavimo. Be to, kadangi respondentai neprivalėjo atsakyti į visus klausimus, pastebėtas didelis neatsakytų klausimų rodiklis (5–90 proc.), taip pat respondentai nurodė, kad „nežino“ arba „neturi nuomonės“. Siekiant geriau parodyti faktinius atsakymus, neatsakytų klausimų skaičius buvo atimtas ir likusių atsakymų skaičius prilygintas 100 proc.
            
            
               2.4.1. Bendrieji rezultatai
            
            
               Maždaug 63 proc. dalyvių pritarė ekologinio projektavimo reikalavimų dėl tinkamumo remontuoti ir patvarumo įtraukimui, 65 proc. respondentų manė, kad ši informacija turėtų būti pateikta energijos vartojimo efektyvumo etiketėse. 
            
            
               Kalbant apie gaminių tinkamumą remontuoti, dauguma dalyvių kaip „labai svarbius“ arba „svarbius“ (62–68 proc.)
                  14
                įvertino šiuos aspektus: garantiją, galimybę gauti atsarginių dalių ir išsamų remonto bei techninės priežiūros vadovą. Atsarginių dalių pristatymo trukmę 56 proc. dalyvių įvertino kaip „labai svarbią“ arba „svarbią“. 
            
            
               2.4.2. Konsultacijos su mažosiomis ir vidutinėmis įmonėmis (MVĮ)
                  15
                
            
            
               Vienas iš atvirų viešų konsultacijų tikslų – surinkti konkrečią informaciją apie MVĮ vaidmenį ir svarbą rinkoje bei gauti daugiau duomenų apie tai, ką MVĮ mano apie šių šešių gaminių grupių poveikį aplinkai. 
            
            
               Maždaug 10,5 proc. atsakymų buvo gauta iš MVĮ. MVĮ pranešė, kad žino apie su jomis susijusiems gaminiams taikomus ekologinio projektavimo ir energijos vartojimo efektyvumo etikečių reikalavimus. Vis dėlto, MVĮ dažniausiai išvengė atsakymo (90 proc.) arba atsakė, kad nežino arba neturi nuomonės (6 proc.), kai buvo klausiama apie: i) galimą tiesioginį poveikį jų verslui, ii) galimą poveikį MVĮ, palyginti su didesnėmis įmonėmis, ir iii) efektyvaus išteklių naudojimo reikalavimų įtraukimą į peržiūrėtus ekologinio projektavimo ir energijos vartojimo efektyvumo ženklinimo reglamentus. Iš nuomonę pateikusių MVĮ maždaug 3–4 proc. manė, kad poveikis galėtų būti neigiamas, o apie 1 proc. manė, kad jis būtų teigiamas.
            
            
               2.4.3. Atsakymai apie buitines indaploves
            
            
               Iš dalyvių, atsakiusių į techninius klausimus apie buitines indaploves, tik pusė (apie 47 proc.) žinojo, kad indaplovės turi atitikti būtiniausius plovimo veiksmingumo reikalavimus, o tai reiškia, kad indų praplauti nebūtina. Maždaug 30 proc. respondentų žinojo, kad ilgesnės trukmės indaplovių programos naudoja mažiau energijos nei trumpesnės programos (apie 20 proc. to nežinojo, o likę 51 proc. arba neatsakė, arba pasirinko atsakymą „nežinau / neturiu nuomonės“). 
            
            
               Dėl to, kas turėtų būti nurodyta energijos vartojimo efektyvumo etiketėje, maždaug 50 proc. respondentų laikėsi nuomonės, kad informacija apie indų plovimo trukmę ir indaplovės suvartojamos energijos kiekio ryšį turėtų būti aiškesnė.
            
            
               Buitinių indaplovių veiksmingumui įvertinti respondentai kaip labai svarbius arba svarbius
                  16
                nurodė šiuos aspektus: 
            
            
               –dažniausiai naudojamos programos (45 proc.),
            
            
               –daugiausiai energijos suvartojančios programos (35 proc.),
            
            
               –programos trukmė (34 proc.) ir
            
            
               –mažos galios veiksena (33 proc.). 
            
            
               Vartotojai taip pat manė, kad svarbiausi energijos vartojimo efektyvumo etiketėje nurodytini parametrai yra: suvartojamo vandens kiekis, suvartojamos energijos kiekis ir energijos vartojimo efektyvumas. Antrą vietą po šios parametrų grupės užėmusią grupę sudaro: skleidžiamas triukšmas, pajėgumas (lėkščių, stiklinių ir kitų indų kiekis) ir bendras plovimo ir džiovinimo veiksmingumas. 
            
            
               Atsakydami į klausimus apie medžiagų naudojimo efektyvumą, respondentai atsakymus „svarbu“ ir „labai svarbu“ rinkosi taip: 
            
            
               –trumpas remonto laikas (40 proc.),
            
         
         
            
               –sutaisyto prietaiso garantija (38 proc.),
            
            
               –išsami taisymo sąmata (37 proc.),
            
            
               –atsarginių dalių sąrašas ir nurodymai, kaip pačiam sutaisyti prietaisą (36 proc.);
            
            
               –sertifikuotų remontininkų sąrašas (35 proc.). 
            
            
               Jei prie atsakymų į kiekvieną šių klausimų dar būtų įtrauktas atsakymas „šiek tiek svarbu“, kiekvienu atveju prisidėtų dar 9–11 proc. respondentų.
            
            
               Atsakydami į klausimą, kokį ilgiausią laiką turėtų būti galima gauti indaplovių atsarginių dalių, respondentai dažniausiai rinkosi du atsakymus: daugiau kaip 10 metų (apie 32 proc. respondentų) ir 5–10 metų (apie 20 proc.). Mažiau kaip 2,5 proc. respondentų nurodė 5 metų arba trumpesnį laikotarpį. (9 proc. respondentų atsakė, kad nežino arba neturi nuomonės, o maždaug 37 proc. nepateikė atsakymo).
            
            
               2.5. Vartotojų apklausa dėl energijos vartojimo efektyvumo ženklinimo
            
            
               Be parengiamojo tyrimo ir atvirų viešų konsultacijų, Komisijos užsakymu buvo atliktas specialus vartotojų tyrimas
                  17
               , siekiant gauti informacijos apie patikslintoje buitinių indaplovių energijos vartojimo efektyvumo etiketėje galimų įvairių piktogramų ir maketų poveikį vartotojų supratimui ir pasirinkimui. Apklausa buvo vykdoma septyniose šalyse, kuriose iš viso gyvena 39,7 proc. ES gyventojų. Kiekvienoje šalyje buvo apklausta maždaug 1 350 respondentų, kurie sudarė reprezentatyvią kiekvienos šalies gyventojų imtį atsižvelgiant į kvotas pagal amžių ir lytį. Apklausa buvo baigta 2018 m. liepos mėn.
            
            
               Buvo patikrintas naujas etiketės maketas su keliomis piktogramomis, žyminčiomis konkrečias gaminio savybes:
            
            
               ·Dauguma siūlomų savybių yra nurodytos ir dabartinėse energijos vartojimo efektyvumo etiketėse, t. y. suvartojamos energijos kiekis, suvartojamo vandens  kiekis, vardinis pajėgumas (į indaplovę telpantis valgomųjų reikmenų komplektų skaičius) ir triukšmo lygis. Tačiau šioje naujoje etiketėje nurodoma, kiek energijos ir vandens suvartojama per vieną ciklą, ir kartu pateikiamas bandytos programos žymuo. 
            
            
               ·Be to, į naują pasiūlymą įtraukta nauja piktograma, rodanti (bandytos) programos trukmę.
            
            
               ·Galiausiai kai kurių piktogramų, pateikiamų dabartinėse energijos vartojimo efektyvumo etiketėse, naujojoje tikrintoje etiketėje nebėra, t. y. nebėra piktogramų, rodančių džiovinimo veiksmingumą.
            
            
               Šio tyrimo tikslas buvo sužinoti:
            
            
               ·kaip vartotojas supranta konkrečias piktogramas, skirtas siūlomoms gaminio savybėms pavaizduoti;
            
            
               ·kaip vartotojas supranta visą etiketę (pvz., kaip skirtingi elementai yra susiję tarpusavyje);
            
            
               ·kaip suvokiama gaminio savybių, siūlomų vaizduoti siūlomoje naujoje etiketėje, svarba;
            
            
               ·ar vartotojas labai pasiges dabartinėse etiketėse pateikiamos informacijos, kuri neįtraukta į siūlomas naujas etiketes;
            
            
               ·koks etikečių (palyginti su kita informacija apie gaminius) poveikis vartotojo pasirinkimui.
            
            
               Dauguma respondentų laikėsi nuomonės, kad energijos vartojimo efektyvumo etiketėje svarbu nurodyti visas savybes (t. y. suvartojamo vandens kiekį, leidžiamą įkrovą, programos trukmę ir triukšmo lygį).
            
            
               Buvo sukurtos ir patikrintos trys suvartojamo vandens kiekio, valgomųjų reikmenų komplektų skaičiaus, programos trukmės ir triukšmo lygio piktogramų alternatyvos. Piktogramos buvo derinamos energijos vartojimo efektyvumo etiketėse. Rezultatai parodė, kad yra spraga tarp suvartojamo vandens kiekį ir triukšmo lygį reprezentuojančių piktogramų subjektyvaus ir objektyvaus supratimo, t. y. deklaruojamo supratimo ir teisingo konkrečios etiketėje pateiktos informacijos identifikavimo ir nurodymo. 
            
         
         
            
               Siūlomoje energijos vartojimo efektyvumo etiketėje paliktos piktogramos ir maketo elementai, atitinkantys respondentų geriausiai suprastas piktogramas ir savybes, arba, jei apklausos rezultatai nebuvo vienareikšmiai (pavyzdžiui, dėl triukšmo ir programos trukmės), tos piktogramos ir savybės, kurios labiausiai atitinka kitoms gaminių grupėms taikomą koncepciją ir bendrą etiketės maketą.
            
            
               2.6. Poveikio vertinimas 
            
            
               Poveikio vertinimas būtinas tada, kai tikėtinas ES veiksmų ekonominis poveikis, poveikis aplinkai ir socialinis poveikis yra didelis. Su Komisijos reglamento (ES) Nr. 1016/2010
                  18
                ir Komisijos deleguotojo reglamento (ES) Nr. 1059/2010 peržiūra susijęs poveikio vertinimas atliktas 2018 m. sausio – kovo mėn.
            
            
               Atliekant poveikio vertinimą remtasi per peržiūros tyrimą surinktais duomenimis. Poveikio vertinimo tyrimo grupė surinko papildomų duomenų ir informacijos ir aptarė juos su pramonės atstovais bei ekspertais, atstovaujančiais kitoms suinteresuotosioms šalims ir valstybėms narėms. Renkant papildomus duomenis ir informaciją koncentruotasi į: 
            
            
               –papildomus rinkos duomenis, visų pirma modelių skaičiaus ir įvairioms energijos vartojimo efektyvumo klasėms priskiriamų gaminių pardavimo apimties skirtumus 2003–2013 m.;
            
            
               –kiekybinių parametrų tikslinimą (peržiūrėtas standartas); ir
            
            
               –galimą poveikį gamintojams.
            
            
               Du įžanginiai poveikio vertinimai
                  19
                buvo paskelbti prieš Konsultacijų forumo posėdį. Tai buvo „Buitinių indaplovių ekologinio projektavimo reikalavimų peržiūros reglamentavimo priemonės“ ir „Buitinių indaplovių energijos vartojimo efektyvumo ženklinimo reglamento (ES) Nr. 1059/2010 peržiūros reglamentavimo priemonės“. Gauta atsiliepimų apie abu įžanginius poveikio vertinimus (atitinkamai 11 ir 9 atsakymai). Apskritai atsiliepimuose pritarta buitinių indaplovių ekologinio projektavimo ir energijos vartojimo efektyvumo ženklinimo reikalavimams, nes jie padeda švelninti klimato kaitą, ES piliečiai gauna mažesnes sąskaitas už vandenį ir elektrą, o dėl siūlomų tinkamumo remontuoti ir perdirbti reikalavimų buitiniai prietaisai geriau integruojami į žiedinę ekonomiką. 
            
            
               Atsiliepimuose buvo pastabų ir dėl ekologinio projektavimo reikalavimų, susijusių su būtinaisiais energijos vartojimo efektyvumo reikalavimais, bandymų programomis ir mažos galios veiksena, griežtumo, taip pat dėl informacijos, įtrauktinos į energijos vartojimo efektyvumo etiketę. Atsiliepimuose taip pat atkreiptas dėmesys į išteklių naudojimo efektyvumo aspektus (jie apskritai buvo palaikomi), ir pateikta papildomų pasiūlymų dėl tinkamo jų įgyvendinimo.
            
            
               Atliekant poveikio vertinimą svarstytos šios galimybės:
            
            
               –O politikos galimybė: įprastinės veiklos scenarijus, per poveikio vertinimą naudotas kaip atskaitos scenarijus – nesiimti tolesnių veiksmų ir nekeisti šiuo metu galiojančių buitinėms indaplovėms taikomų taisyklių;
            
            
               –A politikos galimybė: nustatyti griežtesnius energijos vartojimo efektyvumo reikalavimus pagal ekologinio projektavimo ir energijos vartojimo taisykles (galimi skirtingi scenarijai);
            
            
               –B politikos galimybė: nustatyti ne tokius griežtus energijos vartojimo efektyvumo reikalavimus pagal ekologinio projektavimo ir energijos vartojimo taisykles (galimi skirtingi scenarijai);
            
            
               –C politikos galimybė: be reikalavimų, nustatytų pagal A ir B, nustatyti ekologinio projektavimo reikalavimus dėl efektyvaus medžiagų naudojimo (svarstyti trys scenarijai).
            
            
               Veiksmingiausia efektyvaus energijos vartojimo, efektyvaus išteklių naudojimo ir sąnaudų taupymo galimybė apima: i) griežtesnius ekologinio projektavimo reikalavimus, taikomus nesumažinto galingumo prietaisų energijos vartojimo efektyvumui, įsigaliosiančius 2024 m.; ii) ženklinimo energijos vartojimo efektyvumo etikete kategorijas, suskirstytas pagal siaurus (neproporcingus) intervalus; ir iii) efektyvaus medžiagų naudojimo reikalavimus, susijusius su galimybe įsigyti atsarginių dalių ir remonto informacija. Ši galimybė pasirinkta kaip tinkamiausia galimybė.
            
            
               Pasirinkus tinkamiausią galimybę, iki 2030 m. turėtų būti gauti šie rezultatai:
            
            
               –per metus sutaupyta 2,06 TWh elektros energijos ir 16 mln. m3 vandens – tai atitinka 0,14 proc. ES energijos vartojimo efektyvumo tikslo, kuris turi būti pasiektas iki 2030 m.;
            
            
               –per metus išmetamų šiltnamio efektą sukeliančių dujų kiekis sumažintas 0,7 Mt CO2 ekv.;
            
            
               –vartotojų išlaidos sumažėtų 18 mln. EUR per metus (atsižvelgiant į didesnę pirkimo kainą);
            
            
               –verslas gautų papildomų pajamų – 4 mlrd. EUR per metus, būtų sukurta 11 000 papildomų darbo vietų ES gamybos sektoriuje ir 34 000 darbo vietų mažmeninės prekybos sektoriuje;
            
         
         
            
               –palaikomas ES pramonės konkurencingumas ir pirmavimas kaip aukštos kokybės gamintojų;
            
            
               –didesnės inovacijos, padėsiančios gaminti efektyvesnes indaploves, ir
            
            
               –daugiau pajamų ir pelno gautų nepriklausomos įmonės (pvz., MVĮ), vykdančios gaminių remonto ir atnaujinimo veiklą.
            
            
               Poveikio vertinimo ataskaita buvo pateikta Komisijos reglamentavimo patikros valdybai ir buvo svarstoma valdybos 2018 m. birželio 13 d. Valdyba pateikė teigiamą nuomonę su išlygomis. Pagrindinės valdybos pateiktos pastabos, įtrauktos į galutinę poveikio vertinimo versiją, yra šios:
            
            
               –ataskaita nėra pakankamai skaidri, kai kalbama apie palyginti nedidelę iniciatyvos svarbą, atsižvelgiant į jos indėlį siekiant ES 2030 m. energijos vartojimo efektyvumo ir klimato kaitos tikslų;
            
            
               –tinkamiausios galimybės pasirinkimas nėra pakankamai pagrįstas. Neaišku, kaip ataskaitoje nustatoma energijos vartojimo efektyvumo, žiedinės ekonomikos ir vartotojų prioritetų pusiausvyra;
            
            
               –žiedinės ekonomikos aspektai nėra išsamiai įtraukti į ataskaitą ir nėra nuosekliai pateikti visų ekologinio projektavimo gaminių atžvilgiu. Be to, nėra vertinamas jų poveikis;
            
            
               –ataskaita nėra pakankamai skaidri kalbant apie jau suderintus elementus ir pasirinkimus, dėl kurių dar reikia priimti politinį sprendimą. 
            
            
               Poveikio vertinimo ataskaita buvo iš dalies pakeista atsižvelgiant į valdybos pastabas. Konkrečiai, buvo įtraukti nauji skyriai „Būtinybė imtis veiksmų“ ir „Klausimai, kurių nereikia vertinti“ ir buvo iš esmės pagerintas žiedinės ekonomikos aspektų, metodinių prielaidų ir tinkamiausios galimybės pateikimas.
            
            
               2.7 Atgalinio ryšio mechanizmas
            
            
               Naudodamosi Geresnio reglamentavimo portalo atgalinio ryšio mechanizmu, pastabas pateikė septynios ES valstybės narės ir viena ES nepriklausanti šalis. Pastabų išsakyta dėl programų pavadinimų reikalavimų, energijos vartojimo efektyvumo lygio reikalavimų, galimybės gauti atsarginių dalių ir jų pristatymo laiko, perdirbti tinkamų sudedamųjų dalių išmontavimo ir tam reikalingų įrankių, energijos vartojimo efektyvumo etiketės turinio ir grafinių elementų, įtrauktų į nuotolinės prekybos reikalavimus.
            
            
               Visos pastabos buvo perduotos Ekologinio projektavimo komitetui ir Energijos vartojimo efektyvumo ženklinimo ekspertų grupei, į jas buvo atsižvelgta aptariant ir baigiant rengti reglamentų projektus.
            
            
               3.DELEGUOTOJO AKTO TEISINIAI ASPEKTAI
            
            
               3.1. Energijos vartojimo efektyvumo ženklinimo reglamento pasiūlymo santrauka
            
            
               Buitinių indaplovių energijos vartojimo efektyvumo ženklinimo reglamentas grindžiamas tinkamiausia galimybe, nurodyta poveikio vertinimo ataskaitoje. Tikslai pasiekti gerus energijos ir vandens taupymo rodiklius, palengvinti remontą bei perdirbimą ir padaryti standartinę programą patrauklesnę vartotojams yra suderinti su gaminių įperkamumo ir pramonės konkurencingumo užtikrinimo tikslais.
            
            
               Informacija etiketėje: 
            
            
               (1)QR kodas, susietas su modelio informacija gaminių duomenų bazėje, 
            
            
               (2)nustatant klases nuo A iki G pagal Reglamentą (ES) 2017/1369 pakeista skalė;
            
            
               (3)plaunant indus ekoprograma suvartojamos energijos kiekis per 100 ciklų;
            
            
               (4)ekoprogramos vardinis pajėgumas kaip standartinių valgomųjų reikmenų komplektų skaičius;
            
         
         
            
               (5)ekoprogramos suvartojamo vandens kiekis litrais per ciklą;
            
            
               (6)ekoprogramos trukmė h:min;
            
            
               (7)ore skleidžiamo akustinio triukšmo lygio klasė ir vertė dB(A).
            
            
               3.2. Matavimai ir skaičiavimai
            
            
               Atitinkami gaminio parametrai turėtų būti matuojami ir apskaičiuojami patikimais, tiksliais ir atkuriamais metodais. Gamintojai gali taikyti matavimo ir skaičiavimo metodus bei darniuosius standartus, parengtus pagal Reglamento (ES) 2017/1369 13 straipsnį, kai tik jie pasirodo, o jų nuorodos šiuo tikslu skelbiamos Europos Sąjungos oficialiajame leidinyje. Šie metodai yra specialiai sukurti taip, kad būtų patikimi, tikslūs ir atkartojami. Energijos vartojimo efektyvumo indekso apskaičiavimo reikalavimai nustatyti Energijos vartojimo efektyvumo ženklinimo reglamento IV priede.
            
            
               CENELEC turėtų dabartinius matavimo standartus pritaikyti taip, kad visoms buitinėms indaplovėms, kurioms taikoma siūloma priemonė, būtų nustatyti tinkami matavimo metodai.
            
            
               3.3. Rinkos priežiūros tikslais taikoma patikros procedūra
            
            
               Atlikdamos Reglamento (ES) 2017/1369 8 straipsnyje nurodytus rinkos priežiūros patikrinimus, valstybių narių institucijos turi taikyti peržiūrėto buitinių indaplovių energijos vartojimo efektyvumo ženklinimo reglamento IX priede nustatytą reikalavimų patikros procedūrą.
            
            
               Tame priede nustatytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra, todėl gamintojas arba importuotojas neturi jų naudoti kaip leidžiamųjų nuokrypų techniniuose dokumentuose nurodomoms vertėms nustatyti. 
            
            
               3.4. Įvertinimo ir galimos peržiūros data
            
            
               Persvarstytas reglamentas turi būti peržiūrėtas ne vėliau kaip per šešerius metus nuo jo įsigaliojimo.
            
            
               Pagrindiniai peržiūros klausimai yra: 
            
            
               –buitinių indaplovių energijos vartojimo efektyvumo, funkcinio ir aplinkosauginio veiksmingumo didinimo potencialas;
            
            
               –kaip veiksmingai galiojančios priemonės padeda koreguoti galutinių naudotojų elgesį ir skatina rinktis efektyviau energiją ir išteklius vartojančius prietaisus ir jų veikimo programas; 
            
            
               –galimybė siekti žiedinės ekonomikos tikslų.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 03 11
            
            
               kuriuo Europos Parlamento ir Tarybos reglamentas (ES) 2017/1369 papildomas buitinių indaplovių energijos vartojimo efektyvumo ženklinimo nuostatomis
               
                  ir panaikinamas Komisijos deleguotasis reglamentas (ES) Nr. 1059/2010
            
            
               (Tekstas svarbus EEE)
            
            
               EUROPOS KOMISIJA,
            
         
         
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2017 m. liepos 4 d. Europos Parlamento ir Tarybos reglamentą (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES
                  20
               , ypač į jo 11 straipsnio 5 dalį ir 16 straipsnį, 
            
            
               kadangi:
            
            
               (1)Europos Parlamento ir Tarybos reglamentu (ES) 2017/1369 Komisijai suteikti įgaliojimai priimti deleguotuosius aktus dėl gaminių grupių, kurių energijos ir, kai tinkama, kitų išteklių taupymo potencialas yra didelis, ženklinimo ir ženklinimo skalės pakeitimo;
            
            
               (2)buitinių indaplovių energijos vartojimo efektyvumo ženklinimo nuostatos nustatytos Komisijos deleguotuoju reglamentu (ES) Nr. 1059/2010
                  21
               ;
            
            
               (3)taikant Europos Parlamento ir Tarybos direktyvos 2009/125/EB
                  22
                16 straipsnio 1 dalį parengtame Ekologinio projektavimo darbo plane (Komisijos komunikate COM(2016) 773
                  23
                final) nustatyti ekologinio projektavimo ir energijos vartojimo efektyvumo ženklinimo sistemos 2016–2019 m. darbo prioritetai. Ekologinio projektavimo darbo plane nurodytos su energija susijusių gaminių grupės, laikytinos prioritetinėmis atliekant parengiamuosius tyrimus ir vėliau priimant įgyvendinimo priemones, taip pat peržiūrint Komisijos reglamentą (ES) Nr. 1016/2010
                  24
                ir Komisijos deleguotąjį reglamentą (ES) Nr. 1059/2010;
            
            
               (4)apskaičiuota, kad taikant Ekologinio projektavimo darbo plane numatytas priemones būtų galima iki 2030 m. iš viso sutaupyti daugiau kaip 260 TWh galutinės energijos per metus, o tai prilygsta metinio išmetamųjų šiltnamio efektą sukeliančių dujų kiekio sumažinimui maždaug 100 mln. tonų 2030 m. Viena iš Darbo plane išvardytų produktų grupių, susijusi su galimybe iki 2030 m. sutaupyti maždaug 2,1 TWh elektros energijos per metus ir taip sumažinti išmetamųjų ŠESD kiekį 0,7 Mt CO2 ekv. per metus, taip pat sutaupyti 16 mln. m3 vandens, yra buitinės indaplovės;
            
            
               (5)buitinės indaplovės yra viena iš Reglamento (ES) 2017/1369 11 straipsnio 5 dalies b punkte nurodytų gaminių grupių, dėl kurių Komisija turėtų priimti deleguotąjį aktą, kuriuo nustatoma A–G klasių pakeistos skalės etiketė;
            
            
               (6)Komisija peržiūrėjo Reglamentą (ES) Nr. 1059/2010, kaip reikalaujama jo 7 straipsnyje, ir išnagrinėjo techninius, aplinkosauginius ir ekonominius aspektus, taip pat naudotojų elgesio poveikį. Peržiūra atlikta glaudžiai bendradarbiaujant su Sąjungos ir trečiųjų valstybių suinteresuotaisiais subjektais ir suinteresuotosiomis šalimis. Peržiūros rezultatai paskelbti viešai ir pristatyti Konsultacijų forumui, įsteigtam pagal Reglamento (ES) 2017/1369 14 straipsnį; 
            
            
               (7)atlikus peržiūrą padaryta išvada, kad reikia nustatyti persvarstytus buitinių indaplovių energijos vartojimo efektyvumo ženklinimo reikalavimus;
            
            
               (8)nebuitinių indaplovių charakteristikos yra kitokios ir jos naudojamos kitoms reikmėms. Jos reglamentuojamos kitais teisės aktais, visų pirma Europos Parlamento ir Tarybos direktyva 2006/42/EB
                  25
               , todėl į šio reglamento taikymo sritį neturėtų būti įtrauktos. Šis reglamentas dėl buitinių indaplovių turėtų būti taikomas tų pačių techninių charakteristikų indaplovėms, nepriklausomai nuo jų naudojimo sąlygų; 
            
            
               (9)taikant šį reglamentą reikšmingi buitinių indaplovių aplinkosauginiai aspektai yra naudojimo etapu suvartojamos energijos ir vandens kiekis, gyvavimo ciklo pabaigoje susidarančios atliekos, gamybos etapu (dėl žaliavų gavybos ir apdorojimo) ir naudojimo etapu (dėl elektros energijos suvartojimo) į orą išmetamų ir į vandenį išleidžiamų teršalų kiekis; 
            
            
               (10)atlikus peržiūrą paaiškėjo, kad buitinių indaplovių suvartojamos elektros energijos kiekį ir suvartojamo vandens kiekį galima dar labiau sumažinti įgyvendinant energijos vartojimo efektyvumo ženklinimo priemones, kuriomis gaminiai geriau diferencijuojami. Tai turėtų paskatinti tiekėjus toliau didinti buitinių indaplovių energijos ir išteklių vartojimo efektyvumą ir kartu rinkoje paspartinti perėjimą prie efektyvesnių technologijų;
            
            
               (11)buitinių indaplovių energijos vartojimo efektyvumo ženklinimas suteiks vartotojams galimybę remiantis informacija rinktis efektyviau energiją ir išteklius vartojančius prietaisus. Etiketėje pateikiamos informacijos suprantamumas ir aktualumas patvirtintas atlikus specialią vartotojų apklausą pagal Reglamento (ES) 2017/1369 14 straipsnio 2 dalį;
            
            
               (12)prekybos mugėse rodomos buitinės indaplovės turėtų būti paženklintos energijos vartojimo efektyvumo etikete, jei pirmasis jų modelio vienetas jau yra pateiktas rinkai arba teikiamas rinkai tuo metu, kai vyksta prekybos mugė;
            
            
               (13)atitinkami gaminio parametrai turėtų būti matuojami patikimais, tiksliais ir pakartojamais metodais. Tuose metoduose turėtų būti atsižvelgiama į pripažintus pažangiausius matavimo metodus, įskaitant Europos Parlamento ir Tarybos reglamento (ES) Nr. 1025/2012
                  26
                I priede išvardytų Europos standartizacijos organizacijų priimtus darniuosius standartus, jei jų yra;
            
            
               (14)atsižvelgiant į tai, kad su energija susijusių gaminių vis dažniau įsigyjama internetinėse parduotuvėse ir internetinėse prekybos platformose, o ne tiesiogiai iš tiekėjų, reikėtų patikslinti, kad internetinių parduotuvių ir internetinių prekybos platformų paslaugų teikėjai turėtų būti atsakingi už tiekėjo pateiktos etiketės rodymą šalia kainos. Jie turėtų informuoti tiekėją apie tą prievolę, tačiau neturėtų būti atsakingi už pateiktos etiketės ir gaminio informacijos lapo tikslumą ar turinį. Tačiau, taikant Europos Parlamento ir Tarybos direktyvos 2000/31/EB dėl elektroninės komercijos
                  27
                14 straipsnio 1 dalies b punktą, tokiose interneto prieglobos platformose, sužinojus apie reikalavimų nesilaikymą (pvz., nėra etiketės ar gaminio informacijos lapo, jie neišsamūs arba netikslūs), pavyzdžiui, jei apie tai praneša rinkos priežiūros institucija, atitinkamo gaminio informacija turėtų būti nedelsiant pašalinta arba panaikinta prieiga prie jos. Tiekėjui, tiesiogiai parduodančiam gaminius galutiniams naudotojams savo interneto svetainėje, taikomos Reglamento (ES) 2017/1369 5 straipsnyje nurodytos prekiautojų nuotolinės prekybos pareigos;
            
            
               (15)šiame reglamente nustatytas priemones pagal Reglamento (ES) 2017/1369 17 straipsnį aptarė Konsultacijų forumas ir valstybių narių ekspertai;
            
            
               (16)Reglamentas (ES) Nr. 1059/2010 turėtų būti panaikintas,
            
            
               PRIĖMĖ ŠĮ REGLAMENTĄ:
            
         
         
            
               1 straipsnis
               Dalykas ir taikymo sritis
            
            
               1.Šiuo reglamentu nustatomi ženklinimo ir papildomos gaminio informacijos teikimo ant gaminio reikalavimai, kuriuos turi atitikti į elektros tinklą jungiamos buitinės indaplovės, įskaitant įmontuojamąsias buitines indaploves, ir tos į elektros tinklą jungiamos buitinės indaplovės, kurios taip pat gali būti maitinamos iš baterijų. 
            
            
               2.Šis reglamentas netaikomas:
            
            
               (a)indaplovėms, kurioms taikoma Direktyva 2006/42/EB;
            
            
               (b)iš baterijų maitinamoms indaplovėms, kurias į elektros tinklą galima jungti per atskirai įsigyjamą kintamosios ir nuolatinės srovės keitiklį. 
            
            
               2 straipsnis
               Apibrėžtys
            
            
               Šiame reglamente vartojamų terminų apibrėžtys:
            
            
               (1)maitinimas iš elektros tinklo – elektros energijos tiekimas iš 230 (±10 proc.) voltų 50 Hz kintamosios srovės tinklo; 
            
            
               (2)buitinė indaplovė – įrenginys indams ir stalo įrankiams plauti ir skalauti, kuris, kaip gamintojas deklaruoja atitikties deklaracijoje, atitinka Europos Parlamento ir Tarybos direktyvą 2014/35/ES
                  28
                arba Europos Parlamento ir Tarybos direktyvą 2014/53/ES
                  29
               ; 
            
            
               (3)įmontuojamoji buitinė indaplovė – buitinė indaplovė, suprojektuota, išbandyta ir parduodama tik tam, kad būtų: 
            
            
               (a)įmontuota į spintą arba apdengta (iš viršaus, apačios ir šonų) plokštėmis; 
            
            
               (b)tvirtai pritvirtinta prie spintos šonų, viršaus ar dugno arba dengiamųjų plokščių ir
            
            
               (c)ant jos būtų uždėta gamyklinė integruota priekinė apdaila arba specialiai pagaminta priekinė plokštė;
            
            
               (4)pardavimo vieta – vieta, kurioje buitinės indaplovės yra demonstruojamos ar siūlomos pirkti, išsinuomoti arba įsigyti išsimokėtinai.
            
            
               Kitų prieduose vartojamų terminų apibrėžtys pateiktos I priede.
            
            
               3 straipsnis
               Tiekėjų pareigos
            
            
               1.Tiekėjai užtikrina, kad:
            
            
               (a)kiekviena buitinė indaplovė būtų pateikiama su spausdinta III priede nustatytos formos etikete;
            
            
               (b)gaminio parametrai, nurodomi V priede nustatytame gaminio informacijos lape, būtų įtraukti į gaminių duomenų bazę;
            
            
               (c)konkrečiu prekiautojo prašymu būtų pateikiamas spausdintas gaminio informacijos lapas;
            
         
         
            
               (d)VI priede nustatytas techninių dokumentų turinys būtų įtrauktas į gaminių duomenų bazę;
            
            
               (e)visoje konkretaus buitinių indaplovių modelio vaizdinėje reklamoje būtų pagal VII ir VIII priedus nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių intervalas;
            
            
               (f)visoje konkretaus buitinių indaplovių modelio techninėje reklaminėje medžiagoje, kurioje apibūdinami jo konkretūs techniniai parametrai, įskaitant tokią medžiagą internete, būtų pagal VII priedą nurodoma to modelio etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas;
            
            
               (g)prekiautojams būtų pateikiama kiekvieno buitinių indaplovių modelio elektroninė etiketė, kurios forma ir kurioje pateikiama informacija atitiktų III priede nustatytus reikalavimus; 
            
            
               (h)prekiautojams būtų pateikiamas kiekvieno buitinių indaplovių modelio elektroninis gaminio informacijos lapas, nustatytas V priede.
            
            
               2.Energijos vartojimo efektyvumo klasė ir ore skleidžiamo akustinio triukšmo lygio klasė yra nustatytos II priede ir apskaičiuojamos pagal IV priedą.
            
            
               4 straipsnis
               Prekiautojų pareigos
            
            
               Prekiautojai užtikrina, kad:
            
            
               (a)kiekviena pardavimo vietoje, įskaitant prekybos muges, esanti buitinė indaplovė būtų paženklinta pagal 3 straipsnio 1 dalies a punktą tiekėjų pateikta etikete; įmontuojamųjų buitinių indaplovių etiketė turėtų būtų rodoma taip, kad būtų aiškiai matoma, o visų kitų buitinių indaplovių – taip, kad būtų aiškiai matoma buitinės indaplovės išorinėje priekinėje arba viršutinėje pusėje;
            
            
               (b)vykdant nuotolinę prekybą, pagal VII ir VIII priedus būtų pateikiama etiketė ir gaminio informacijos lapas;
            
            
               (c)visoje konkretaus buitinių indaplovių modelio vaizdinėje reklamoje būtų pagal VII priedą nurodoma to modelio etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas;
            
            
               (d)visoje konkretaus buitinių indaplovių modelio techninėje reklaminėje medžiagoje, kurioje apibūdinami jo konkretūs techniniai parametrai, įskaitant tokią medžiagą internete, būtų pagal VII priedą nurodoma to modelio etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas.
            
            
               5 straipsnis
               Interneto prieglobos platformų paslaugų teikėjų pareigos 
            
            
               Jeigu prieglobos paslaugų teikėjas, nurodytas Direktyvos 2000/31/EB 14 straipsnyje, leidžia tiesiogiai parduoti buitines indaploves savo interneto svetainėje, jis užtikrina galimybę rodyti prekiautojo pateiktą elektroninę etiketę ir elektroninį gaminio informacijos lapą, naudodamas rodinio mechanizmą pagal VIII priedo nuostatas, ir informuoja prekiautoją apie pareigą juos rodyti.
            
            
               6 straipsnis
               Matavimo metodai
            
            
               Pagal 3 ir 4 straipsnius pateiktina informacija nustatoma patikimais, tiksliais ir atkuriamais matavimo ir skaičiavimo metodais, kuriuose atsižvelgiama į pripažintus pažangiausius skaičiavimo ir matavimo metodus ir kurie nustatyti IV priede.
            
            
               7 straipsnis
               Rinkos priežiūros tikslais taikoma patikros procedūra
            
            
               Valstybės narės, atlikdamos Reglamento (ES) 2017/1369 8 straipsnio 3 dalyje nurodytus rinkos priežiūros patikrinimus, taiko šio reglamento IX priede nustatytą patikros procedūrą.
            
            
               8 straipsnis
               Peržiūra
            
            
               Komisija peržiūri šį reglamentą atsižvelgdama į technologijų pažangą ir ne vėliau kaip [Leidinių biuro prašoma įrašyti datą – šešeri metai nuo šio reglamento įsigaliojimo] pateikia šios peržiūros rezultatus, įskaitant, jei reikia, persvarstymo pasiūlymo projektą, Konsultacijų forumui. 
            
         
         
            
               Atliekant peržiūrą visų pirma vertinama:
            
            
               (a)buitinių indaplovių energijos vartojimo efektyvumo, funkcinio ir aplinkosauginio veiksmingumo didinimo potencialas;
            
            
               (b)kaip veiksmingai galiojančios priemonės padeda koreguoti galutinių naudotojų elgesį ir skatina rinktis efektyviau energiją ir išteklius vartojančius prietaisus ir jų veikimo programas; 
            
            
               (c)galimybė siekti žiedinės ekonomikos tikslų. 
            
            
               9 straipsnis
               Panaikinimas
            
            
               Reglamentas (ES) Nr. 1059/2010 panaikinamas 2021 m. kovo 1 d.
            
            
               10 straipsnis
               Pereinamojo laikotarpio priemonės
            
            
               Nuo [Leidinių biuro prašoma įrašyti šio reglamento įsigaliojimo datą] iki 2021 m. vasario 28 d. pagal Reglamento (ES) Nr. 1059/2010 3 straipsnio b punktą reikalaujama gaminio vardinių parametrų lentelė gali būti pateikiama ne spausdintine forma kartu su gaminiu, o gaminių duomenų bazėje. Tokiu atveju tiekėjas užtikrina, kad specialiu prekiautojo prašymu gaminio vardinių parametrų lentelė būtų pateikiama spausdintine forma.
            
            
               11 straipsnis
               Įsigaliojimas ir taikymas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2021 m. kovo 1 d. Tačiau 10 straipsnis taikomas nuo [Leidinių biuro prašoma įrašyti šio reglamento įsigaliojimo datą], o 3 straipsnio 1 dalies a, b ir c punktai taikomi nuo 2020 m. lapkričio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 03 11
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10).
               
               
                  
                     (2)
                  
                        2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (OL L 198, 2017 7 28, p. 1).
               
               
                  
                     (3)
                  
                        Uždaro ciklo kūrimas. ES žiedinės ekonomikos veiksmų planas. COM(2015) 614 final, Briuselis, 2015 12 2.
               
               
                  
                     (4)
                  
                        2010 m. rugsėjo 28 d. Komisijos deleguotasis reglamentas (ES) Nr. 1059/2010, kuriuo papildoma Europos Parlamento ir Tarybos direktyva 2010/30/ES nustatant buitinių indaplovių ženklinimo energijos vartojimo efektyvumo etikete reikalavimus (OL L 314, 2010 11 30, p. 1).
               
               
                  
                     (5)
                  
                        2008 m. gruodžio 17 d. Komisijos reglamentas (EB) Nr. 1275/2008, kuriuo įgyvendinant Europos Parlamento ir Tarybos direktyvą 2005/32/EB nustatomi budėjimo režimu, išjungties režimu ir tinkliniu budėjimo režimu veikiančios elektros ir elektroninės buitinės ir biuro įrangos ekologinio projektavimo reikalavimai dėl elektros energijos sunaudojimo (OL L 339, 2008 12 18, p. 45).
               
               
                  
                     (6)
                  
                        2014 m. vasario 26 d. Europos Parlamento ir Tarybos direktyva 2014/35/ES dėl valstybių narių įstatymų, susijusių su tam tikrose įtampos ribose skirtų naudoti elektros įrenginių tiekimu rinkai, suderinimo (OL L 96, 2014 3 29, p. 357).
               
               
                  
                     (7)
                  
                        2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
               
               
                  
                     (8)
                  
                        2014 m. vasario 26 d. Europos Parlamento ir Tarybos direktyva 2014/30/ES dėl valstybių narių įstatymų, susijusių su elektromagnetiniu suderinamumu, suderinimo (nauja redakcija) (OL L 96, 2014 3 29, p. 79).
               
               
                  
                     (9)
                  
                        2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38).
               
               
                  
                     (10)
                  
                        2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (OL L 174, 2011 7 1, p. 88).
               
               
                  
                     (11)
                  
                        Indaplovių ekologinio projektavimo ir energijos vartojimo efektyvumo ženklinimo parengiamąjį tyrimą galima rasti adresu 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_lt.
               
               
                  
                     (14)
                  
                        Skalė: nesvarbu, šiek tiek svarbu, svarbu, labai svarbu, nežinau arba neturiu nuomonės, nepateiktas atsakymas.
               
               
                  
                     (15)
                  
                        MVĮ < 250 darbuotojų.
               
               
                  
                     (16)
                  
                        Atsakymų skalėje buvo galimi rinktis šiuos įvertinimus: nesvarbu, šiek tiek svarbu, svarbu, labai svarbu, nežinau arba neturiu nuomonės, nepateiktas atsakymas.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Study on consumer understanding of draft energy labels for household washing machines, household washer-dryers and household dishwashers“, CentERdata., 2018 m. liepos mėn., EK užsakymas Nr. FWC ENER/C3/2015-631/04.
               
               
                  
                     (18)
                  
                        2010 m. lapkričio 10 d. Komisijos reglamentas (ES) Nr. 1016/2010, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai (OL L 293, 2010 11 11, p. 31).
               
               
                  
                     (19)
                  
                        Įregistruoti numeriais ARES (2018) 476416 ir ARES (2018) 476380.
               
               
                  
                     (20)
                  
                        OL L 198, 2017 7 28, p. 1.
               
               
                  
                     (21)
                  
                        2010 m. rugsėjo 28 d. Komisijos deleguotasis reglamentas (ES) Nr. 1059/2010, kuriuo papildoma Europos Parlamento ir Tarybos direktyva 2010/30/ES nustatant buitinių indaplovių ženklinimo energijos vartojimo efektyvumo etikete reikalavimus (OL L 314, 2010 11 30, p. 1).
               
               
                  
                     (22)
                  
                        2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10).
               
               
                  
                     (23)
                  
                        Komisijos komunikatas „2016–2019 m. ekologinio projektavimo darbo planas“ (COM(2016) 773 final, Briuselis, 2016 11 30).
               
               
                  
                     (24)
                  
                        OL L 293, 2010 11 11, p. 31.
               
               
                  
                     (25)
                  
                        2006 m. gegužės 17 d. Europos Parlamento ir Tarybos direktyva 2006/42/EB dėl mašinų (OL L 157, 2006 6 9, p. 24).
               
               
                  
                     (26)
                  
                        2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (OL L 316, 2012 11 14, p. 12).
               
               
                  
                     (27)
                  
                        2000 m. birželio 8 d. Europos Parlamento ir Tarybos direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos direktyva) (OL L 178, 2000 7 17, p. 1).
               
               
                  
                     (28)
                  
                        2014 m. vasario 26 d. Europos Parlamento ir Tarybos direktyva 2014/35/ES dėl valstybių narių įstatymų, susijusių su tam tikrose įtampos ribose skirtų naudoti elektros įrenginių tiekimu rinkai, suderinimo (OL L 96, 2014 3 29, p. 357).
               
               
                  
                     (29)
                  
                        2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
               
            
      
    ---documentbreak--- 
      
         
         
            
               I PRIEDAS
               Prieduose vartojamų terminų apibrėžtys
            
            
               Vartojamų terminų apibrėžtys:
            
            
               (1)energijos vartojimo efektyvumo indeksas (EEI) – ekoprogramos suvartojamos energijos kiekio ir standartinės programos suvartojamos energijos kiekio santykis; 
            
            
               (2)ekoprogramos suvartojamos energijos kiekis (EPEC) – ekoprograma veikiančios buitinės indaplovės suvartojamos energijos kiekis kilovatvalandėmis per ciklą;
            
            
               (3)standartinės programos suvartojamos energijos kiekis (SPEC) – kaip atskaitos vertė naudojamas nuo vardinio pajėgumo priklausantis buitinės indaplovės suvartojamos energijos kiekis kilovatvalandėmis per ciklą; 
            
            
               (4)programa – iš anksto nustatytų operacijų, kurias tiekėjas nurodė kaip tinkamas tam tikriems nešvarumo lygiams ir (arba) įkrovos tipams, seka;
            
            
               (5)ciklas – nuo pasirinktos programos priklausantis baigtinis plovimo, skalavimo ir džiovinimo procesas, kurį sudaro tam tikra iki galo vykdoma operacijų seka;
            
            
               (6)greitojo atsako (QR) kodas – gaminio modelio energijos vartojimo efektyvumo etiketėje pateikiamas brūkšninis kodas, susietas su modelio informacija gaminių duomenų bazės viešojoje dalyje;
            
            
               (7)valgomųjų reikmenų komplektas (ps) – indų ir stalo įrankių rinkinys vienam asmeniui, į kurį neįeina serviravimo reikmenys;
            
            
               (8)serviravimo reikmenys – reikmenys maistui ruošti ir patiekti, pavyzdžiui, puodai, dubenys ir pusdubeniai, serviravimo įrankiai;
            
            
               (9)vardinis pajėgumas – didžiausias skaičius valgomųjų reikmenų komplektų kartu su serviravimo reikmenimis, kuriuos galima išplauti, išskalauti ir išdžiovinti buitine indaplove per vieną ciklą, kai jie į buitinę indaplovę sudėti pagal tiekėjo nurodymus;
            
            
               (10)ekoprogramos suvartojamo vandens kiekis (EPWC) – ekoprograma veikiančios buitinės indaplovės suvartojamo vandens kiekis litrais per ciklą;
            
            
               (11)plovimo veiksmingumo koeficientas (IC) – buitinės indaplovės plovimo veiksmingumo ir standartinės buitinės indaplovės plovimo veiksmingumo santykis;
            
            
               (12)džiovinimo veiksmingumo koeficientas (ID) – buitinės indaplovės džiovinimo veiksmingumo ir standartinės buitinės indaplovės džiovinimo veiksmingumo santykis; 
            
            
               (13)programos trukmė (Tt) – laikas nuo pasirinktos programos įjungimo (neįskaitant naudotojo nustatytos delsos) iki momento, kai indikatorius parodo programos pabaigą ir iš indaplovės galima išimti indus;
            
            
               (14)„eco“ – pavadinimas, kuriuo vadinama buitinės indaplovės programa, kurią gamintojas deklaravo kaip tinkamą vidutiniškai nešvariems indams ir stalo įrankiams plauti ir su kuria susieta informacija pateikiama energijos vartojimo efektyvumo etiketėje ir gaminio informaciniame lape; 
            
            
               (15)išjungties veiksena – būsena, kai buitinė indaplovė yra prijungta prie elektros tinklo, tačiau neatlieka jokios funkcijos; išjungties veiksena taip pat laikoma: 
            
            
               (a)būsena, kai išjungties veiksena tik parodoma;
            
            
               (b)būsena, kai atliekamos tik tokios funkcijos, kurių paskirtis – užtikrinti elektromagnetinį suderinamumą pagal Europos Parlamento ir Tarybos direktyvą 2014/30/EB
                  1
               ;
            
         
         
            
               (16)budėjimo veiksena – neribotą laiką galinti trukti būsena, kai buitinė indaplovė yra prijungta prie elektros tinklo, tačiau užtikrina tik šias funkcijas: 
            
            
               (a)veikimo aktyvinimo funkciją arba veikimo aktyvinimo funkciją tik parodant, kad ji yra aktyvi, ir (arba)
            
            
               (b)veikimo aktyvinimo funkciją, įjungiamą per ryšio tinklo jungtį, ir (arba)
            
            
               (c)informacijos arba būsenos rodymą ir (arba)
            
            
               (d)gedimų aptikimo funkciją, rodančią, kad reikia imtis neatidėliotinų priemonių;
            
            
               (17)ryšio tinklas – ryšių infrastruktūra, kuriai būdinga ryšio linijų topologija ir architektūra, įskaitant fizinius komponentus, organizacinius principus, ryšio procedūras ir formatus (protokolus); 
            
            
               (18)uždelstoji veiksena – būsena, kai naudotojas tam tikram laikui atideda pasirinktos programos ciklo pradžią;
            
            
               (19)garantija – mažmenininko arba tiekėjo įsipareigojimas vartotojui:
            
            
               (a)grąžinti sumokėtą kainą arba
            
            
               (b)pakeisti, suremontuoti arba tinkamai sutvarkyti buitinę indaplovę, jei ji neatitinka garantijos dokumente arba atitinkamoje reklamoje išdėstytų specifikacijų.
            
            
               (20)rodinio mechanizmas – ekranas, įskaitant jutiklinius ekranus, arba kita vaizdo technologija, naudojami interneto turiniui naudotojams rodyti;
            
            
               (21)įdėtinis rodinys – vaizdinė sąsaja, kurioje paveikslėlis arba duomenų rinkinys pasiekiami spustelėjus pele, užvedus pelės žymeklį arba jutikliniame ekrane išskleidus kitą paveikslėlį arba duomenų rinkinį; 
            
            
               (22)jutiklinis ekranas – į prisilietimą reaguojantis ekranas, pavyzdžiui, planšetinių kompiuterių, kišeninių kompiuterių arba išmaniųjų telefonų ekranas; 
            
            
               (23)alternatyvusis tekstas – vietoj paveikslėlio rodomas tekstas, perteikiantis informaciją negrafine forma, kai rodytuvas negali įkelti paveikslėlio arba kai naudojamos pagalbinės balso sintezės priemonės.
            
            
               II PRIEDAS
            
            
               A. Energijos vartojimo efektyvumo klasės 
            
            
               Buitinės indaplovės energijos vartojimo efektyvumo klasė nustatoma pagal jos energijos vartojimo efektyvumo indeksą (EEI), nurodytą 1 lentelėje.
            
            
               Buitinės indaplovės EEI apskaičiuojamas pagal IV priedą.
            
            
               1 lentelė
               Energijos vartojimo efektyvumo klasės
            
            
                     
                        Energijos vartojimo efektyvumo klasė
                     
                  
                  
                     
                        Energijos vartojimo efektyvumo indeksas
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Ore skleidžiamo akustinio triukšmo klasės 
            
            
               Buitinės indaplovės ore skleidžiamo akustinio triukšmo klasė nustatoma pagal ore skleidžiamo akustinio triukšmo lygį, nurodytą 2 lentelėje. 
            
            
               2 lentelė
               Ore skleidžiamo akustinio triukšmo klasės
            
            
                     
                        Ore skleidžiamo akustinio triukšmo klasė
                     
                  
                  
                     
                        Triukšmas (dB(A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               III PRIEDAS
               Etiketė
            
            
               1.ETIKETĖ
            
            
               
                  
            
            
               
            
               Etiketėje pateikiama informacija:
            
            
               I.QR kodas;
            
            
               II.tiekėjo pavadinimas arba prekės ženklas;
            
            
               III.tiekėjo modelio žymuo; 
            
            
               IV.energijos vartojimo efektyvumo klasių skalė A–G;
            
            
               V.pagal II priedo A punktą nustatyta energijos vartojimo efektyvumo klasė;
            
            
               VI.ekoprogramos suvartojamos energijos kiekis (EPEC) kWh per 100 ciklų, suapvalintas iki artimiausio sveikojo skaičiaus;
            
            
               VII.ekoprogramos vardinis pajėgumas kaip standartinių valgomųjų reikmenų komplektų skaičius;
            
            
               VIII.ekoprogramos suvartojamo vandens kiekis (EPWC) litrais per ciklą, suapvalintas iki dešimtųjų;
            
            
               IX.ekoprogramos trukmė h:min, suapvalinta iki artimiausios minutės;
            
            
               X.ore skleidžiamo akustinio triukšmo lygis, išreikštas dB(A) re 1 pW ir suapvalintas iki artimiausio sveikojo skaičiaus, ir pagal II priedo B punktą nustatyta ore skleidžiamo triukšmo klasė;
            
            
               XI.šio reglamento numeris, t. y. 2019/XXX [Leidinių biuro prašoma įrašyti šio reglamento numerį šioje vietoje ir dešiniajame apatiniame etiketės kampe].
            
         
         
            
               
            
               2.ETIKETĖS FORMA
            
            
               Etiketės forma turi atitikti pateiktą tolesniame paveiksle.
            
            
               
                  
            
            
               Reikalavimai:
            
            
               (a)etiketė turi būti bent 96 mm pločio ir 192 mm aukščio. Jei spausdinama didesnė etiketė, sudedamosios jos dalys vis tiek turi atitikti pirmiau nustatytas proporcijas;
            
            
               (b)etiketės fonas turi būti 100 % baltos spalvos;
            
            
               (c)naudojamas šriftas – „Verdana“ ir „Calibri“;
            
            
               (d)etiketės elementų matmenys ir specifikacijos turi būti tokie, kaip nurodyta buitinių indaplovių etiketės formoje;
            
            
               (e)naudojamas CMYK spalvų – žydros, purpurinės, geltonos ir juodos – modelis, vadovaujantis tokiu pavyzdžiu: 0,70,100,0: 0 % žydros, 70 % purpurinės, 100 % geltonos, 0 % juodos;
            
            
               (f)etiketė turi atitikti visus šiuos reikalavimus (numeriai atitinka pateiktus pirmesniame paveiksle): 
            
            
               ES logotipo spalvos turi būti:
            
            
               –fono: 100,80,0,0;
            
            
               –žvaigždžių: 0,0,100,0;
            
            
               energijos logotipo spalva turi būti: 100,80,0,0;
            
            
               QR kodas turi būti 100 % juodos spalvos;
            
            
               tiekėjo pavadinimas nurodomas 100 % juodos spalvos 9 pt dydžio pastorintu „Verdana“ šriftu;
            
            
               modelio žymuo turi būti 100 % juodos spalvos 9 pt dydžio įprastu „Verdana“ šriftu;
            
            
               A–G skalė turi būti tokia:
            
            
               –energijos vartojimo efektyvumo skalės raidės turi būti 100 % baltos spalvos 19 pt dydžio pastorintu „Calibri“ šriftu; raidės turi būti vertikaliai centruotos, 4,5 mm atstumu nuo rodyklių kairiojo galo;
            
         
         
            
               –A–G klasių skalės rodyklių spalvos turi būti:
            
            
               ·A klasė: 100,0,100,0;
            
            
               ·B klasė: 70,0,100,0;
            
            
               ·C klasė: 30,0,100,0;
            
            
               ·D klasė: 0,0,100,0;
            
            
               ·E klasė: 0,30,100,0;
            
            
               ·F klasė: 0,70,100,0;
            
            
               ·G klasė: 0,100,100,0;
            
            
               vidinių skirtukų linijos storis turi būti 0,5 pt, spalva – 100% juoda;
            
            
               energijos vartojimo efektyvumo klasės raidė turi būti 100 % baltos spalvos 33 pt dydžio pastorintu „Calibri“ šriftu. Energijos vartojimo efektyvumo klasės rodyklė ir atitinkama A–G skalės rodyklė turi būti išdėstytos taip, kad jų smaigaliai būtų sulygiuoti. Raidė energijos vartojimo efektyvumo klasės rodyklėje turi būti 100 % juodos spalvos rodyklės stačiakampės dalies viduryje;
            
            
               plaunant ekoprograma per 100 ciklų suvartojamos energijos kiekio vertė turi būti nurodoma 28 pt dydžio pastorintu „Verdana“ šriftu; „kWh“ – 18 pt dydžio įprastu „Verdana“ šriftu; „100“ piktogramoje, vaizduojančioje 100 ciklų, – 14 pt dydžio įprastu „Verdana“ šriftu. Vertė ir jos mato vienetas turi būti centruoti ir 100 % juodos spalvos;
            
            
               piktogramos turi būti tokios, kaip parodyta etiketės formose ir nurodyta toliau:
            
            
               –piktogramų linijos turi būti 1,2 pt storio, o jos pačios ir jose pateiktas tekstas (skaičiai ir mato vienetai) turi būti 100 % juodos spalvos;
            
            
               –tekstas po piktogramomis turi būti 16 pt dydžio pastorintu „Verdana“ šriftu, o mato vienetai – 12 pt dydžio įprastu „Verdana“ šriftu; jie turi būti centruoti po piktograma;
            
            
               –ore skleidžiamo akustinio triukšmo piktograma: decibelų skaičius garsiakalbio piešinėlyje turi būti 12 pt dydžio pastorintu „Verdana“ šriftu, o vienetai „dB“ – 9 pt dydžio įprastu „Verdana“ šriftu; triukšmo klasių intervalas (A–D) po piktograma turi būti centruotas; taikomos triukšmo klasės raidė turi būti 16 pt dydžio pastorintu „Verdana“ šriftu, o kitų triukšmo klasių raidės – 10 pt dydžio įprastu „Verdana“ šriftu;
            
            
               reglamento numeris turi būti 100 % juodos spalvos 6 pt dydžio įprastu „Verdana“ šriftu.
            
            
               IV PRIEDAS
               Matavimo metodai ir skaičiavimai
            
            
               Šio reglamento reikalavimų laikymosi ir patikros, ar laikomasi tų reikalavimų, tikslais matavimai ir skaičiavimai atliekami pagal darniuosius standartus, kurių numeriai paskelbti Europos Sąjungos oficialiajame leidinyje, arba taikant kitus patikimus, tikslius ir atkuriamus metodus, kuriuose atsižvelgiama į visuotinai pripažintus pažangiausius metodus ir kurie atitinka toliau išdėstytas nuostatas.
            
            
               Buitinių indaplovių modelio suvartojamos energijos kiekis, EEI, suvartojamo vandens kiekis, programos trukmė, plovimo ir džiovinimo veiksmingumas ir ore skleidžiamo akustinio triukšmo lygis matuojami ir (arba) apskaičiuojami buitinei indaplovei veikiant ekoprograma ir esant vardiniam pajėgumui. Suvartojamos energijos kiekis, suvartojamo vandens kiekis, programos trukmė, plovimo ir džiovinimo veiksmingumas matuojami tuo pačiu metu.
            
            
               EPWC išreiškiamas litrais per ciklą ir suapvalinamas iki dešimtųjų.
            
         
         
            
               Ekoprogramos trukmė (Tt) išreiškiama valandomis ir minutėmis ir suapvalinama iki artimiausios minutės.
            
            
               Ore skleidžiamo akustinio triukšmo lygis matuojamas dB (A) re 1 pW ir suapvalinamas iki artimiausio sveikojo skaičiaus.
            
            
               1.ENERGIJOS VARTOJIMO EFEKTYVUMO INDEKSAS
            
            
               Tam tikro buitinių indaplovių modelio EEI apskaičiuoti buitinės indaplovės EPEC lyginamas su jos SPEC.
            
            
               (a)EEI apskaičiuojamas, kaip nurodyta toliau, ir suapvalinamas iki dešimtųjų:
            
            
               EEI = (EPEC / SPEC) × 100
            
            
               čia:
            
            
               EPEC – ekoprograma veikiančios buitinės indaplovės suvartojamos energijos kiekis (kWh per ciklą), suapvalintas iki tūkstantųjų;
            
            
               SPEC – standartine programa veikiančios buitinės indaplovės suvartojamos energijos kiekis.
            
            
               (b)SPEC apskaičiuojamas kWh per ciklą, kaip nurodyta toliau, ir suapvalinamas iki tūkstantųjų:
            
            
               (1)buitinių indaplovių, kurių vardinis pajėgumas ps ≥ 10, o plotis > 50 cm:
            
            
               SPEC = 0,025 × ps + 1,350
            
            
               (2)buitinių indaplovių, kurių vardinis pajėgumas ps ≤ 9 arba kurių plotis ≤ 50 cm:
            
            
               SPEC = 0,090 × ps + 0,450
            
            
               čia ps – valgomųjų reikmenų komplektų skaičius.
            
            
               2.PLOVIMO VEIKSMINGUMO KOEFICIENTAS
            
            
               Buitinių indaplovių modelio plovimo veiksmingumo koeficientui (IC) apskaičiuoti ekoprogramos plovimo veiksmingumas lyginamas su standartinės indaplovės plovimo veiksmingumu.
            
            
               IC apskaičiuojamas, kaip nurodyta toliau, ir suapvalinamas iki šimtųjų: 
            
            
               IC = exp (ln IC)
            
            
               ir
            
         
         
            
               ln IC = (1/n) × Σni=1 ln (CT,i/CR,i)
            
            
               čia:
            
            
               CT,i – bandomos buitinės indaplovės ekoprogramos plovimo veiksmingumas per vieną bandymo ciklą (i), suapvalintas iki šimtųjų;
            
            
               CR,i – standartinės buitinės indaplovės plovimo veiksmingumas per vieną bandymo ciklą (i), suapvalintas iki šimtųjų;
            
            
               n – bandymo ciklų skaičius.
            
            
               3.DŽIOVINIMO VEIKSMINGUMO KOEFICIENTAS
            
            
               Buitinių indaplovių modelio džiovinimo veiksmingumo koeficientui (ID) apskaičiuoti ekoprogramos džiovinimo veiksmingumas lyginamas su standartinės indaplovės džiovinimo veiksmingumu.
            
            
               ID apskaičiuojamas, kaip nurodyta toliau, ir suapvalinamas iki šimtųjų:
            
            
               ID = exp (ln ID)
                  ir
            
            
               ln ID = (1/n) × Σni=1 ln(ID,i)
            
            
               čia:
            
            
               ID,i – bandomos buitinės indaplovės ekoprogramos džiovinimo veiksmingumas per vieną bandymo ciklą (i); 
            
            
               n – bendras plovimo ir džiovinimo bandymo ciklų skaičius.
            
            
               ID,i apskaičiuojamas, kaip nurodyta toliau, ir suapvalinamas iki šimtųjų:
            
            
               ln ID,i = ln (DT,i / DR,t)
            
            
               čia:
            
            
               DT,i – vidutinis bandomos buitinės indaplovės ekoprogramos džiovinimo veiksmingumo rodiklis per vieną bandymo ciklą (i), suapvalintas iki šimtųjų;
            
            
               DR,t – tikslinis standartinės indaplovės džiovinimo veiksmingumo rodiklis, suapvalintas iki šimtųjų.
            
            
               4.MAŽOS GALIOS VEIKSENOS
            
            
               Matuojama išjungties veiksenos (Po), budėjimo veiksenos (Psm) ir, kai tinkama, uždelstosios veiksenos (Pds) vartojamoji galia. Išmatuotos vertės išreiškiamos vatais ir suapvalinamos iki šimtųjų.
            
         
         
            
               Matuojant mažos galios veiksenų vartojamąją galią tikrinama ir registruojama:
            
            
               -
                     ar rodoma informacija, ar ji nerodoma;
            
            
               -
                     ar tinklo jungtis įjungta, ar ji išjungta.
            
            
               V PRIEDAS
               Gaminio informacijos lapas
            
            
               Pagal 3 straipsnio 1 dalies b punktą buitinių indaplovių informacijos lapo informacinę dalį tiekėjas įrašo į gaminių duomenų bazę pagal 3 lentelę. 
            
            
               Naudojimo vadove ar kitame su gaminiu pateikiamame dokumente turi būti aiškiai nurodyta sąsaja su modelio informacija gaminių duomenų bazėje, nurodant arba žmogaus skaitomą universalųjį ištekliaus adresą (URL), arba QR kodą, arba gaminio registracijos numerį.
            
            
               3 lentelė
                  Gaminio informacijos lapo turinys, informacijos eiliškumas ir forma
            
            
                     
                        Tiekėjo pavadinimas arba prekės ženklas: 
                     
                  
               
                     
                        Tiekėjo adresasb:
                     
                  
               
                     
                        Modelio žymuo: 
                     
                  
               
                     
                        Bendrieji gaminio parametrai:
                     
                  
               
                     
                        Parametras
                     
                  
                  
                     
                        Vertė
                     
                  
                  
                     
                        Parametras
                     
                  
                  
                     
                        Vertė
                     
                  
               
                     
                        Vardinis pajėgumasa (ps)
                     
                  
                  
                     
                        x
                     
                  
                  
                     
                        Matmenys centimetrais
                     
                  
                  
                     
                        Aukštis
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Plotis
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Gylis
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Energijos vartojimo efektyvumo klasėa
                     
                  
                  
                     
                        [A/B/C/D/E/F/G]c
                     
                  
               
                     
                        Plovimo veiksmingumo koeficientasa
                     
                  
                  
                     
                        x,xx
                     
                  
                  
                     
                        Džiovinimo veiksmingumo koeficientasa
                     
                  
                  
                     
                        x,xx
                     
                  
               
                     
                        Suvartojamos energijos kiekis kWh [per ciklą], plaunant šaltu vandeniu ekoprograma. Faktinis suvartojamos energijos kiekis priklausys nuo prietaiso naudojimo sąlygų.
                     
                  
                  
                     
                        x,xxx
                     
                  
                  
                     
                        Suvartojamo vandens kiekis litrais [per ciklą], plaunant ekoprograma. Faktinis suvartojamo vandens kiekis priklausys nuo prietaiso naudojimo sąlygų ir vandens kietumo.
                     
                  
                  
                     
                        x,x
                     
                  
               
                     
                        Programos trukmėa (h:min)
                     
                  
                  
                     
                        x:xx
                     
                  
                  
                     
                        Tipas
                     
                  
                  
                     
                        [įmontuojamoji/atskira]
                     
                  
               
                     
                        Ore skleidžiamo akustinio triukšmo lygisa (dB(A) re 1 pW)
                     
                  
                  
                     
                        x
                     
                  
                  
                     
                        Ore skleidžiamo akustinio triukšmo klasėa 
                     
                  
                  
                     
                        [A/B/C/D]c
                     
                  
               
                     
                        Išjungties veiksena (W)
                     
                  
                  
                     
                        x,xx
                     
                  
                  
                     
                        Budėjimo veiksena (W)
                     
                  
                  
                     
                        x,xx
                     
                  
               
                     
                        Uždelstoji veiksena (W) (jei taikoma)
                     
                  
                  
                     
                        x,xx
                     
                  
                  
                     
                        Tinklinė budėjimo veiksena (W) (jei taikoma)
                     
                  
                  
                     
                        x,xx
                     
                  
               
                     
                        Minimali tiekėjo suteikiamos garantijos trukmėb:
                     
                  
               
                     
                        Papildoma informacija:
                     
                  
               
                     
                        Nuoroda į tiekėjo interneto svetainę, kurioje pateikta Komisijos reglamento (ES) 2019/XXX
                           2
                         [Leidinių biuro prašoma įrašyti Reglamento C(2019) 2123 numerį]b II priedo 6 punkte nurodyta informacija: 
                     
                  
               
                     
                        a  Ekoprogramos.
                     
                     
                        b Taikant Reglamento (ES) 2017/1369 4 straipsnio 4 dalį šių elementų pakeitimai nelaikomi aktualiais.
                     
                     
                        c Jei gaminių duomenų bazėje galutinis šio langelio turinys sukuriamas automatiškai, tiekėjas šių duomenų nenurodo.
                     
                  
               
               VI PRIEDAS
               Techniniai dokumentai
            
            
               1.Į 3 straipsnio 1 dalies d punkte nurodytus techninius dokumentus įtraukiami šie elementai:
            
            
               (a)V priede nurodyta informacija;
            
            
               (b)4 lentelėje nurodyta informacija; šios vertės laikomos deklaruotomis vertėmis taikant IX priede nustatytą patikros procedūrą;
            
            
                     
                        4 lentelė
                        Į techninius dokumentus įtrauktina informacija
                     
                  
               
                     
                  
               
                     
                        PARAMETRAS
                     
                  
                  
                     
                        VIENETAS
                     
                  
                  
                     
                        VERTĖ
                     
                  
               
                     
                        Ekoprogramos suvartojamos energijos kiekis (EPEC), suapvalintas iki tūkstantųjų
                     
                  
                  
                     
                        kWh per ciklą
                     
                  
                  
                     
                        X,XXX
                     
                  
               
                     
                        Standartinės programos suvartojamos energijos kiekis (SPEC), suapvalintas iki tūkstantųjų
                     
                  
                  
                     
                        kWh per ciklą
                     
                  
                  
                     
                        X,XXX
                     
                  
               
                     
                        Energijos vartojimo efektyvumo indeksas (EEI)
                     
                  
                  
                     
                        –
                     
                  
                  
                     
                        X,X
                     
                  
               
                     
                        Ekoprogramos suvartojamo vandens kiekis (EPWC), suapvalintas iki dešimtųjų
                     
                  
                  
                     
                        litrai per ciklą
                     
                  
                  
                     
                        X,X
                     
                  
               
                     
                        Plovimo veiksmingumo koeficientas (IC)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Džiovinimo veiksmingumo koeficientas (ID)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Ekoprogramos trukmė (Tt), suapvalinta iki artimiausios minutės
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Išjungties veiksenos vartojamoji galia (Po), suapvalinta iki šimtųjų
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Budėjimo veiksenos vartojamoji galia (Psm), suapvalinta iki šimtųjų
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Ar veikiant budėjimo veiksena rodoma informacija?
                     
                  
                  
                     
                        –
                     
                  
                  
                     
                        Taip / Ne
                     
                  
               
                     
                        Tinklinės budėjimo veiksenos vartojamoji galia (Psm) (kai tinkama), suapvalinta iki šimtųjų
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Uždelstosios veiksenos vartojamoji galia (Pds) (kai tinkama), suapvalinta iki šimtųjų 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Ore skleidžiamo akustinio triukšmo lygis 
                     
                  
                  
                     
                        dB(A) re 1 pW
                     
                  
                  
                     
                        X
                     
                  
               
               (c)kai tinkama, nuorodos į taikytus darniuosius standartus;
            
            
               (d)kai tinkama, kiti taikyti techniniai standartai ir specifikacijos;
            
            
               (e)išsamūs pagal IV priedą atliktų skaičiavimų duomenys ir rezultatai;
            
            
               (f)visų lygiaverčių modelių sąrašas su modelių žymenimis.
            
            
               2.Jei tam tikro buitinių indaplovių modelio techniniuose dokumentuose pateikta informacija buvo gauta kuriuo nors iš toliau nurodytų metodų (arba abiem metodais):
            
            
               ·remiantis kito tiekėjo modeliu, turinčiu tokias pačias technines charakteristikas, susijusias su pateiktina technine informacija,
            
         
         
            
               ·apskaičiuojant remiantis konstrukcija arba ekstrapoliuojant kito to paties ar kito tiekėjo modelio duomenis, 
            
            
               techniniuose dokumentuose pateikiami išsamūs tokio skaičiavimo duomenys, tiekėjų atliktas vertinimas skaičiavimo tikslumui patikrinti ir, kai tinkama, skirtingų tiekėjų modelių tapatumo deklaracija. 
            
            
               VII PRIEDAS
               Vaizdinėje reklamoje, nuotolinės prekybos ir prekybos telefonu, išskyrus nuotolinę prekybą internetu, techninėje reklaminėje medžiagoje pateiktina informacija
            
            
               1.Siekiant užtikrinti atitiktį 3 straipsnio 1 dalies e punkte ir 4 straipsnio c punkte nustatytiems reikalavimams, vaizdinėje reklamoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
            
            
               2.Siekiant užtikrinti atitiktį 3 straipsnio 1 dalies f punkte ir 4 straipsnio d punkte nustatytiems reikalavimams, techninėje reklaminėje medžiagoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
            
            
               3.Nuotolinės prekybos popierinėje reklaminėje medžiagoje turi būti nurodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
            
            
               4.Energijos vartojimo efektyvumo klasė ir energijos vartojimo efektyvumo klasių intervalas nurodomi pagal 1 pav., t. y. pavaizduojama: 
            
            
               (a)rodyklė su energijos vartojimo efektyvumo klasę žyminčia 100 % baltos spalvos raide pastorintu bent kainos šrifto dydžiui lygaus dydžio „Calibri“ šriftu, jei kaina rodoma; 
            
            
               (b)rodyklės spalva turi atitikti energijos vartojimo efektyvumo klasės spalvą;
            
            
               (c)galimų energijos vartojimo efektyvumo klasių intervalas 100 % juodos spalvos šriftu ir
            
            
               (d)rodyklė turi būti tokio dydžio, kad būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasė apvestos 100 % juodos spalvos 0,5 pt storio apvadu.
            
            
               Nukrypstant nuo šios nuostatos, jeigu vaizdinė reklama, techninė reklaminė medžiaga arba nuotolinės prekybos popierinė reklaminė medžiaga spausdinama nespalvotai, toje vaizdinėje reklamoje, techninėje reklaminėje medžiagoje arba nuotolinės prekybos popierinėje reklaminėje medžiagoje rodyklė gali būti nespalvota.
            
            
               
                  
            
            
               1 pav. Spalvota ir nespalvota kairinė ir dešininė rodyklės su nurodytu energijos vartojimo efektyvumo klasių intervalu
            
            
               5.Vykdant nuotolinę prekybą telefonu klientas turi būti specialiai informuojamas apie etiketėje nurodytą gaminio energijos vartojimo efektyvumo klasę ir energijos vartojimo efektyvumo klasių intervalą ir apie tai, kad etiketę ir gaminio informacijos lapą jis gali rasti gaminių duomenų bazės svetainėje arba paprašyti spausdinto egzemplioriaus.
            
            
               6.Visais 1–3 ir 5 punktuose nurodytais atvejais klientas, pateikęs prašymą, turi galėti gauti spausdintą etiketės ir gaminio informacijos lapo egzempliorių. 
            
            
               VIII PRIEDAS
               Vykdant nuotolinę prekybą internetu pateiktina informacija
            
            
               1.Rodinio mechanizme prie gaminio kainos rodoma tiekėjo pateikta 3 straipsnio 1 dalies g punkto reikalavimus atitinkanti elektroninė etiketė. Etiketė turi būti tokio dydžio, kad būtų aiškiai matoma ir įskaitoma, ir proporcinga III priedo 2 punkte nustatytos etiketės matmenims. Etiketė gali būti rodoma įdėtiniame rodinyje, tuomet paveikslėlis, per kurį pasiekiama etiketė, turi atitikti šio priedo 2 punkte nustatytas specifikacijas. Jei naudojamas įdėtinis rodinys, etiketė pasirodo vieną kartą spustelėjus pele, užvedus pelės žymeklį arba jutikliniame ekrane išskleidus paveikslėlį.
            
            
               2.2 pav. pateikto įdėtinio rodinio paveikslėlio, per kurį pasiekiama etiketė, reikalavimai:
            
            
               (a)jame turi būti gaminio etiketėje nurodytą energijos vartojimo efektyvumo klasę atitinkančios spalvos rodyklė;
            
         
         
            
               (b)kainos šrifto dydžiui lygiaverčiu 100 % baltos spalvos pastorintu „Calibri“ šriftu rodyklėje turi būti pažymėta gaminio energijos vartojimo efektyvumo klasė; 
            
            
               (c)galimų energijos vartojimo efektyvumo klasių intervalas turi būti 100 % juodos spalvos šriftu ir
            
            
               (d)jis turi būti vienos iš dviejų toliau nurodytų formų, o jo dydis toks, kad rodyklė būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasės raidė apvestos 100 % juodos spalvos matomu apvadu.
            
            
               
                  
            
            
               2 pav. Spalvotos kairinė ir dešininė rodyklės su nurodytu energijos vartojimo efektyvumo klasių intervalu
            
            
               3.Jei naudojamas įdėtinis rodinys, turi būti taikoma ši etiketės rodymo seka:
            
            
               (a)rodinio mechanizme prie gaminio kainos rodomas šio priedo 2 punkte nurodytas paveikslėlis;
            
            
               (b)paveikslėlis turi būti susietas su III priede nustatyta etikete;
            
            
               (c)etiketė turi pasirodyti spustelėjus pele, užvedus pelės žymeklį arba jutikliniame ekrane išskleidus paveikslėlį;
            
            
               (d)etiketė turi būti rodoma iškylančiajame lange, naujoje naršyklės kortelėje, naujame naršyklės puslapyje arba įdėtiniame ekrano rodinyje; 
            
            
               (e)jutikliniuose ekranuose etiketę turi būti galima padidinti pagal įrenginio sutartinius jutiklinio didinimo principus;
            
            
               (f)etiketės rodymas nutraukiamas uždarymo mygtuku arba kitu standartiniu uždarymo mechanizmu; 
            
            
               (g)jei etiketės parodyti neįmanoma, rodomas alternatyvusis paveikslėlio tekstas – gaminio energijos vartojimo efektyvumo klasė kainos šrifto dydžiui lygiaverčiu šriftu.
            
            
               4.Rodinio mechanizme prie gaminio kainos rodomas tiekėjo pateiktas 3 straipsnio 1 dalies h punkto reikalavimus atitinkantis elektroninis gaminio informacijos lapas. Jis turi būti tokio dydžio, kad būtų aiškiai matomas ir įskaitomas. Gaminio informacijos lapas gali būti rodomas įdėtiniame rodinyje arba gali būti pateikiama nuoroda į gaminių duomenų bazę, tuomet nuoroda, per kurią pasiekiamas gaminio informacijos lapas, turi būti aiškiai ir įskaitomai pažymėta „Gaminio informacijos lapas“. Jei naudojamas įdėtinis rodinys, gaminio informacijos lapas pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus nuorodą.
            
            
               IX PRIEDAS
               Rinkos priežiūros tikslais taikoma patikros procedūra
            
            
               Šiame priede nurodytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra; tiekėjas negali jų naudoti kaip leidžiamųjų nuokrypų techniniuose dokumentuose nurodomoms vertėms nustatyti. Etiketėje arba gaminio informacijos lape nurodytos vertės ir klasės negali būti tiekėjui palankesnės nei techniniuose dokumentuose nurodytos vertės. 
            
            
               Jei modelis suprojektuotas taip, kad gebėtų nustatyti, jog yra bandomas (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdamas savo veikimo charakteristikas, kad būtų pasiektas palankesnis bet kurio iš šiame reglamente nustatytų, techniniuose dokumentuose arba bet kuriame iš pateikiamų dokumentų nurodytų parametrų lygis, laikoma, kad modelis ir visi lygiaverčiai modeliai neatitinka reikalavimų.
            
            
               Tikrindamos gaminio modelio atitiktį šiame reglamente nustatytiems reikalavimams, valstybių narių institucijos taiko toliau nurodytą procedūrą. 
            
            
               (1)Valstybių narių institucijos patikrina vieną modelio vienetą. 
            
            
               (2)Laikoma, kad modelis atitinka taikomus reikalavimus, jei: 
            
         
         
            
               (a)pagal Reglamento (ES) 2017/1369 3 straipsnio 3 dalį techniniuose dokumentuose nurodytos vertės (deklaruotos vertės) ir, jei taikytina, joms apskaičiuoti naudotos vertės nėra tiekėjui palankesnės už atitinkamas bandymų ataskaitose nurodytas vertes ir 
            
            
               (b)etiketėje ir gaminio informacijos lape nurodytos vertės nėra tiekėjui palankesnės už deklaruotas vertes, o nurodyta energijos vartojimo efektyvumo klasė ir ore skleidžiamo akustinio triukšmo klasė nėra tiekėjui palankesnės nei klasės, nustatytos pagal deklaruotas vertes, ir 
            
            
               (c)vertės, nustatytos valstybių narių institucijoms bandant modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 5 lentelėje nurodytas atitinkamas leidžiamąsias patikros nuokrypas. 
            
            
               (3)Jei 2 punkto a arba b papunktyje nurodyti rezultatai nepasiekiami, laikoma, kad tas modelis ir visi lygiaverčiai modeliai neatitinka šio reglamento reikalavimų. 
            
            
               (4)Jei 2 punkto c papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio vienetus. Trys papildomi atrinkti vienetai gali būti ir vieno arba kelių skirtingų lygiaverčių modelių. 
            
            
               (5)Laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetiniai vidurkiai atitinka 5 lentelėje nurodytas atitinkamas leidžiamąsias nuokrypas. 
            
            
               (6)Jei 5 punkte nurodytas rezultatas nepasiekiamas, laikoma, kad modelis ir visi lygiaverčiai modeliai neatitinka šio reglamento reikalavimų. 
            
            
               (7)Pagal 3 ir 6 punktus priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.
            
            
               Valstybių narių institucijos taiko IV priede nustatytus matavimo ir skaičiavimo metodus. 
            
            
               Tikrindamos atitiktį šiame priede nurodytiems reikalavimams, valstybių narių institucijos taiko tik 5 lentelėje nustatytas leidžiamąsias patikros nuokrypas ir tik 1–7 punktuose aprašytą procedūrą. 5 lentelėje nurodytiems parametrams netaikoma jokių kitų leidžiamųjų nuokrypų, pvz., leidžiamųjų nuokrypų, nustatytų darniuosiuose standartuose ar bet kurio kito matavimo metodo apraše.
            
            
               5 lentelė. Leidžiamosios patikros nuokrypos
            
            
                     
                        Parametras
                     
                  
                  
                     
                        Leidžiamosios patikros nuokrypos
                     
                  
               
                     
                        Ekoprogramos suvartojamos energijos kiekis (EPEC)
                     
                  
                  
                     
                        Nustatyta vertė* neturi viršyti deklaruotos vertės EPEC daugiau kaip 5 %. 
                     
                  
               
                     
                        Ekoprogramos suvartojamo vandens kiekis (EPWC)
                     
                  
                  
                     
                        Nustatyta vertė* neturi viršyti deklaruotos vertės EPWC daugiau kaip 5 %. 
                     
                  
               
                     
                        Plovimo veiksmingumo koeficientas (IC)
                     
                  
                  
                     
                        Nustatyta vertė* neturi būti mažesnė už deklaruotą IC vertę daugiau kaip 14 %.
                     
                  
               
                     
                        Džiovinimo veiksmingumo koeficientas (ID)
                     
                  
                  
                     
                        Nustatyta vertė* neturi būti mažesnė už deklaruotą ID vertę daugiau kaip 12 %.
                     
                  
               
                     
                        Programos trukmė (Tt)
                     
                  
                  
                     
                        Nustatyta vertė* neturi viršyti deklaruotų Tt verčių daugiau kaip 5 % arba daugiau kaip 10 minučių (taikoma ilgesnioji trukmė).
                     
                  
               
                     
                        Išjungties veiksenos vartojamoji galia (Po)
                     
                  
                  
                     
                        Nustatyta vartojamosios galios Po vertė* neturi viršyti deklaruotos vertės daugiau kaip 0,10 W.
                     
                  
               
                     
                        Budėjimo veiksenos vartojamoji galia (Psm)
                     
                  
                  
                     
                        Nustatyta vartojamosios galios Psm vertė* neturi viršyti deklaruotos vertės daugiau kaip 10 %, jei deklaruota vertė yra didesnė kaip 1,00 W, ir daugiau kaip 0,10 W, jei deklaruota vertė ne didesnė kaip 1,00 W.
                     
                  
               
                     
                        Uždelstosios veiksenos vartojamoji galia (Pds)
                     
                  
                  
                     
                        Nustatyta vartojamosios galios Pds vertė* neturi viršyti deklaruotos vertės daugiau kaip 10 %, jei deklaruota vertė yra didesnė kaip 1,00 W, ir daugiau kaip 0,10 W, jei deklaruota vertė yra ne didesnė kaip 1,00 W.
                     
                  
               
                     
                        Ore skleidžiamo akustinio triukšmo lygis
                     
                  
                  
                     
                        Nustatyta vertė* neturi viršyti deklaruotos vertės daugiau kaip 2 dB(A) re 1pW.
                     
                  
               
               * Jeigu bandomi trys papildomi vienetai, kaip nustatyta 4 punkte, nustatyta vertė yra šių trijų papildomų vienetų nustatytų verčių aritmetinis vidurkis.
            
         
         
            
                  
                     (1)
                  
                        2014 m. vasario 26 d. Europos Parlamento ir Tarybos direktyva 2014/30/ES dėl valstybių narių įstatymų, susijusių su elektromagnetiniu suderinamumu, suderinimo (OL L 96, 2014 3 29, p. 79).
               
               
                  
                     (2)
                  
                        Komisijos reglamentas (ES) 2019/XXX [Leidinių biuro prašoma įrašyti tikslią OL L nuorodą į Reglamentą C(2019) 2123]).